Odbojka Arhive - Stranica 34 od 44 - Admiral Bet SPORT\nSvetsko prvenstvo, odbojka: SAD, Italija i Brazil obezbedili prolaz, velika borba za još jedno mesto u završnici\nAuthor Marko ĐinđićPosted on 22. septembra 2018. 23:40 22. septembra 2018. 22:49\nDanas je odigrano osam mečeva druge faze na Svetskom prvenstvu u odbojci u Italiji i Bugarskoj. Kao što već znate, odbojkaši Srbije savladali su Argentinu maksimalnim rezultatom, dok je...\nNaše odbojkašice svečano dočekane u Japanu\nAuthor Srđan OrsićPosted on 22. septembra 2018. 23:20 22. septembra 2018. 22:49\nŽenskoj reprezentaciji Srbije u odbojci danas je u japanskom gradu Hofuu priređen svečani doček. U gradskoj "Salt Areni", naše odbojkašice i sve članove srpske ekspedicije dočekali su predstavnici Grada...\nIdemo u Torino – Srbija među šest najboljih!\nAuthor Marko ĐinđićPosted on 22. septembra 2018. 23:00 22. septembra 2018. 23:16\nOdbojkaška reprezentacija Srbije ide u Torino! Odbojkaši Srbije plasirali su se u treću fazu Svetskog prvenstva u odbojci u Italiji i Bugarskoj. Naša reprezentacija je pobedom Francuske nad Poljskom...\nFrancuzi savladali Poljake – sve je u našim rukama!\nAuthor Marko ĐinđićPosted on 22. septembra 2018. 21:35 22. septembra 2018. 21:33\nOdbojkaši Francuske savladali su Poljsku u drugom meču grupe H, u drugoj fazi Svetskog prvenstva u odbojci u Italiji i Bugarskoj. Francuzi su lako izašli na kraj sa prvoplasiranim...\nPerfektna Srbija na korak od prolaza u finalne grupe\nAuthor Nikola BulatovićPosted on 22. septembra 2018. 17:37 22. septembra 2018. 17:46\nSrbija je odlično odradila svoj deo posla. Nakon nekoliko utakmica u pet setova naši momci su pobedili Argentinu sa 3:0, po setovima 25:18, 25:22 i 25:22. Naši odbojkaši su...\nSvetsko prvenstvo: Senzacija Argentine, rutinske pobede domaćina\nAuthor Marko KulićPosted on 21. septembra 2018. 23:50 21. septembra 2018. 23:52\nOdigrana su još četiri meča u novoformiranim grupama E, F, G i H. Još jednom se pokazalo da je upravo grupa u kojoj je Srbija možda i najujednačenija. Argentina...\nGrbić: Pobedili smo srcem!\nAuthor Marko KulićPosted on 21. septembra 2018. 20:47 22. septembra 2018. 01:21\nSelektor odbojkaške reprezentacije Srbije Nikola Grbić oduševljen je pobedom njegovih momaka nad Francuskom. Grbić smatra da je timsko zajedništvo bilo ključno u prvoj pobedi nad Francuzima nakon sedam godina...\nŠampionke Evrope stigle u Japan\nAuthor Marko KulićPosted on 21. septembra 2018. 19:45 21. septembra 2018. 19:39\nŽenska odbojkaška reprezentacija Srbije stigla je u Japan. Delegacija Srbije doputovala je rano jutros po našem vremenu u Fukuoku iz Istanbula, preko Seula. Seniorke Srbije su sa delegacijom Grada...\nNadrealni Atanasijević u istoriji Svetskog prvenstva!\nAuthor Nemanja ĐorđevićPosted on 21. septembra 2018. 19:35 21. septembra 2018. 19:51\nSrpski reprezentativac Aleksandar Atanasijević upisao se u istoriju svetskih prvenstava u odbojci po broju osvojenih poena u jednom meču. Atanasijević je nadrealnom partijom predvodio "Orlove" do veličanstvene pobede nad...\nSrbija posle taj-brejk drame srušila Francuze!\nAuthor Marko KulićPosted on 21. septembra 2018. 18:29 22. septembra 2018. 01:30\nOdbojkaška reprezentacija Srbije pobedila je Francusku sa 3:2 u prvom kolu novoformirane grupe H na Svetskom prvenstvu. Rezultat se po setovima kretao 22:25, 26:24, 25:20, 18:25 i 18:16 za...


» Provere kvaliteta na univerzitetima i ustanovama za stručno obrazovanje\nAndroula Vasiliju, komesarka za obrazovanje, kulturu, multilingvizam i omladinu\nProvere kvaliteta na univerzitetima i ustanovama za stručno obrazovanje\nDržave članice moraju da ostave iza sebe čisto formalan pristup i da modernizuju svoje sisteme kvaliteta ako žele da unaprede učinak univerziteta i ustanova za stručno obrazovanje, navodi se u dva izveštaja koje je objavila Evropska komisija o garanciji kvaliteta u visokom obrazovanju i stručnom usavršavanju.\nIzveštaji koje je objavila Evropska komisija naglašavaju da iako je napredak postignut, neophodne su dalje reforme kako bi se osigurala ‘kultura kvaliteta’ i kako bi nastava bila usklađenija sa stvarnim stanjem na tržištu rada i društvenim potrebama. Takođe, pozivaju da se veći akcenat stavi na međunarodnu saradnju i da studenti imaju veću ulogu u donošenju odluka.\n„Garancija kvaliteta je osnova za izgradnju poverenja u naš obrazovni sistem i moramo bolje da iskoristimo naš potencijal kao katalizator da modernizujemo naše univerzitete i ustanove za stručno obrazovanje. Naš cilj je da se približimo standardima na način koji podstiče različitost i zaposlivost, a ne uniformisanost,” rekla je Androula Vasiliju, komesarka za obrazovanje, kulturu, multilingvizam i omladinu.\nIzveštaj o visokom obrazovanju utvrđuje kako garancija kvaliteta pomaže da se uspostave kvalitetni ciljevi i da se reše izazovi kao što je širenje studentske populacije u Evropi, koja je porasla za više od 25%, na 20 miliona od 2000. godine. Izveštaj ističe značaj što bolje upotrebe tehnologija koje se zasnivaju na IKT. Transparentnost je, takođe, od vitalnog značaja: rezultati garancije kvaliteta treba da budu dostupni javnosti i da se inkorporiraju u strateško donošenje odluka.\nIzveštaj o Evropskom okviru za garnciju kvaliteta u stručnom obrazovanju (EQAVET) pokazuje da je pomogao i da se razvije kultura kvaliteta, kroz podršku kao što je onlajn instrument za izgradnju i praćenje sistema garancije kvaliteta, i podstičući razmenu iskustva i najboljih praksi kroz mrežu EQAVET. Ali, i na ovom polju, su neophodne daje akcije kako bi garancija kvaliteta bila transparentnija i kako bi se povećalo uzajamno poverenje u kvalifikacije koje se dodeljuju u različitim zemljama.\nOvo će pomoći studentima na stručnom usavršavanju i radnicima da se njihove veštine, kompetencije i kvalifikacije priznaju u inostranstvu. Prioritetne oblasti za dalju saradnju uključuju unapređenje garancije kvaliteta učenja zasnovanog na radu, uključujući stažiranja, i definisanje i ocenjivanje ishoda učenja.\nProgram Erasmus+, novi program EU za obrazovanje, usavršavanje, omladinu i sport, obezbediće sredstva za države članice da razviju svoje sisteme garancije kvaliteta u visokom i stručnom obrazovanju, identifikuju uspešne prakse i podržavaju evropsku saradnju u ovoj oblasti. Države članice mogu da koriste novac od evropskih strukturnih i investicionih fondova da poboljšaju garanciju kvaiteta.\nIzveštaj Komisije o garanciji kvaliteta u visokom obrazovanju je deo nastavka njene Agende za modernizaciju visokog obrazovanja, kao i preporuka Evropskog parlamenta i Saveta iz 2006. godine. On se zasniva na prethodnom izveštaju objavljenom 2009. godine.\nMreža EQAVET okuplja predstavnike država članica, Evropske komisije, poslodavaca i trgovinskih unija kako bi promovisali saradnju u razvoju i unapređenju garancije kvaliteta. Izveštaj koji je danas objavljen zasniva se na rezultatima prve evaluacije EQAVET.\nKvalitet i relevantvost u visokom obrazovanju\nInternet stranica Erasmus+


Foto: OSSRB / Instagram\nNaravno, čim je poslednji poen na meču odigran, delić sekunda pre nego što je na semaforu ispisano 19:25, 25:16, 25:18, 25:20 u korist naših, "orlovi" su sa uzdignutim rukama počeli da se raduju.\nI, to uvodno skakanje u zagrljaj, poljupci, čestitanje, slanje pozdrava "onima kući" moralo je da se prilično brzo završi, jer je na red došla svečana ceremonija dodele medalja.\nPa opet, radost je bila prevelika da bi se baš čekale medalje i pehar iz ruku Aleksandra Boričića, predsednika CEV-a, evropske kuće odbojke. Prosto, naši odbojkaši su već u svlačionici zapevali, a tamošnji stihovi "Ja te volim, ja te volim, ja te volim - Srbijo!", koji su već postali zaštitni znak ove generacije, bili su samo uvod u ono što je usledilo posle prijema trofeja i stavljanja odličja oko vrata.\nJer, kada su srpski odbojkaši krenuli ka hotelu, a čekao ih je kratak predah pred povratak u Beograd i svečani doček ovog ponedeljka, u autobusu su zagrmeli. Pesma koju je Odbojkaški savez Srbije na svom Instagram nalogu objavio uz samo kratki komentar, i to ćirilični "Posveta", iako su objave OSS-a obično na latinici, bila je - "Oj, Kosovo, Kosovo, zemljo moja voljena". I, zvučala je baš ovako u izvođenju najboljih odbojkaša Evrope:


Odobreno dodatnih 10 miliona evra za kredite malim i srednjim preduzećima u Srbiji - Ozon Media\nEvropska banka za obnovu i razvoj objavila je da je sa Evropskom unijom odobrila novu kreditnu liniju u iznosu od 10 miliona evra za kompaniju Intesa Leasing, koja će podržati mala i srednja preduzeća (MSP) u Srbiji tokom i nakon pandemije koronavirusa.\nInvesticija će pomoći MSP u Srbiji da ulažu u unapređivanje svoje opreme i procesa proizvodnje do EU standarda, posebno što se tiče kvaliteta i bezbednosti, zaštite okoline, kao i zdravlja i bezbednosti radnika, navedeno je u saopštenju.\nOva podrška, kako je istaknuto, dolazi u ključnom trenutku, kada je pristup finansiranju ograničen, a lokalna preduzeća su posebno ranjiva u trenutnim okolnostima.\nKredit je deo šireg EBRD/EU programa za unapređivanje konkurentnosti MSP širom Zapadnog Balkana.\nKako je precizirano, dok EBRD i njeni finansijski partneri pomažu privrednicima da finansiraju modernije procese proizvodnje, a EU pruža sredstva za identifikovanje najpogodnije opreme i procesa, kao i podsticajne isplate za uspešno završene projekte.\nEBRD i EU kroz Tim Evropa podržavaju mala i srednja preduzeća u ublažavanju socijalnih i ekonomskih posledica proisteklih iz pandemije koronavirusa.\n„Intesa Leasing“ članica je Intesa Sanpaolo grupe i jedna od najvećih lizing kompanija u Srbiji, sa glavnim aktivnostima u segmentima finansiranja vozila, opreme i nekretnina.\n„Izuzetno smo posvećeni pružanju podrške preduzećima i ekonomiji u Srbiji tokom ovih izazovnih vremena. Naš nov finansijski paket izgradiće konkurentnije kompanije, doneće kvalitetnije proizvode na lokalno tržište i otvoriće nove prekogranične mogućnosti trgovine za lokalna mala i srednja preduzeća“, rekla je direktorka EBRD za Zapadni Balkan Žužana Hargitai.\nAmbasador Evropske unije u Srbiji Sem Fabrici ocenio je da je pristup finansijama često jedna od glavnih prepreka za razvoj, posebno za mala preduzeća, a korona kriza dodatno je otežala situaciju.\n„Evropska unija i EBRD, kao Tim Evropa, odlučile su da udruže snage u podršci ekonomskom oporavku pružajući pomoć prilagođenu srpskim MSP. Pokrenuta je nova kreditna linija od 10 miliona evra, kako bi srpska preduzeća učinila otpornijim i konkurentnijim na regionalnom i globalnom tržištu“, rekao je Fabrici.\nIstakao je da ta zajednička inicijativa nudi kompletan paket – savetodavne usluge, konkurentne uslove zajma koje EBRD može da ponudi, a pored toga, EU donira srpskim MSP do 15 odsto od ukupnog iznosa zajma.\nMinistar privrede Srbije Goran Knežević izjavio je da je na predlog njegovog ministarstva EU iz pretpristupnih (IPA) fondova odobrila dodatnih 10 miliona evra za Program za podsticanje konkurentnosti MSP u Srbiji, koji se već realizuje u regionu.\n„Veoma nam je drago da, u novonastaloj situaciji izazvanoj pandemijom COVID 19, još jedna finansijska institucija pristupa Programu, koji će ohrabriti privrednike da nastave sa investicijama u savremenu opremu koja je u skladu sa EU standardima i na taj način postanu konkurentniji. Ova pomoć će značiti više novca za mala i srednja preduzeća, što će doprineti boljem životnom standardu građana, a to je naš osnovni zadatak“, kazao je on.\nPredsednik Upravnog odbora „Intesa Leasing“ u Srbiji Darko Popović podsetio je da je ovo treća kreditna linija koja se realizuje u saradnji sa EBRD, te da je do sada privreda iz ovog programa podržana sa 55 miliona evra.\n„Uveren sam da ćemo u sklopu ove kreditne linije u vrednosti od 10 miliona evra, ponuditi malim i srednjim preduzećima olakšan pristup finansijskim sredstvima za nabavku građevinske, poljoprivredne i proizvodne opreme i komercijalnih vozila kako bi poboljšali svoju konkurentnost“, rekao je on.\nNaglašeno je da je EBRD vodeći institucionalni investitor u Srbiji, koji je do danas uložio više od šest milijardi evra u 267 projekata u zemlji.\nEBRD se fokusira na podršku razvoju privatnog sektora, poboljšanju komunalnih usluga i na ukupan prelaz ka zelenoj ekonomiji.\n„Radnički“ dočekuje fudbalere Jagodine\nI trgovinski objekti će ubuduće imati lice odgovorno za poštovanje nošenja ličnih zaštitnih maski


Ciklonizacija na ulicama Novog Sada - Večeras dezinfikuje najfrekventnije delove grada\nOvi tretmani će se izvoditi svakodnevno\nPrema odluci Štaba za vanredne situacije Grada Novog Sada od danas će dodatno biti proširene preventivne mere zaštite zdravlja građana i sprečavanja širenja korona virusa.\nShodno odluci, Ciklonizacija od večeras, počinje i sa redovnim tretmanima dezinfekcije na otvorenom u ulicama u širem centru Novog Sada, odnosno u najfrekventnijim delovima grada.\nŠtab je takođe odlučio da od sutra počne dezinfekcija na otvorenom u blokovima u okolini svih zdravstvenih ustanova: Kliničkog centra Vojvodine, Zgrade hitne pomoći, Zavoda za zaštitu studenata, Specijalne reumatske bolnice, Zavoda za javno zdravlje Vojvodine, Instituta u Sremskoj Kamenici, Vojne bolnice u Petrovaradinu i svih objekata Doma zdravlja Novi Sad. Dezinfekcija u širem centru grada i u blokovima oko svih medicinskih ustanova biće izvedena najsavremenijim ULV generatorima sa kamiona, terenaca i automobila “Ciklonizcije”.\nOvi tretmani će se izvoditi svakodnevno, sve dok, po preporuci struke, bude bilo potrebno. Od juče, su počeli i svakodnevni tretmani dezinfekcije svih stajališta JGSP “Novi Sad”, kao i Međumesne autobuske stanice i Železničke stanice. Uz to, od proteklog vikenda, tokom svake noći operativci Ciklonizacije dezinfikuju sve autobuse JGSP Novi Sad koji se koriste, a ova mera će biti na snazi sve dok za tim bude bilo potrebe.\nPodsetimo, takođe, da od juče ekipe Ciklonizacije, izvode i redovnu dezinfekciju ulaza stambenih zgrada (ulazi, gelenderi, holovi zgrada, hodnici, liftovi). Reč je o širem setu mera koje gradska uprava koordinira u cilju zaštite zdravlja građana i sprečavanju širenja korona virusa, a ekipe Ciklonizacije su već izvele tretmane u zgradama na Podbari i u Starom gradu i delu Limana.\nNarednih dana, sistematska akcija će se širiti od centra grada prema obodima. Sprovedeni tretmani dezinfekcije propisno se obeležavaju u cilju obaveštenja na svakom ulazu objekta kolektivnog stanovanja. Tretmani dezinfekcije nisu opasni po stanare zgrada nakon izvođenja.\nU narednom periodu, nakon završetka Podbare, Starog Grada i Limana, ekipe operativaca biće usmeravane na ostale delove grada: Grbavicu, Adamovićevo naselje, Rotkvariju, Telep, Satelit, Novo naselje, Banatić, Detelinaru, Klisu…\nizvor: rtv.rs, agencije, foto: Tanjug (Dimitrije Nikolić)\nTaksisti u Novom Sadu neće raditi od 19.30 do 5 časova ujutru\nVojska Srbije angažovana u sprovođenju vanrednog stanja\nBesplatni digitalni sadržaji na novom portalu Digitalna solidarnost - učenje, kursevi, knjige, filmovi...\nRigorozna kontrola poštovanja donetih mera - Krivične prijave protiv onih koje policija zatekne na ulici\nČistoća uradila dezinfekciju velikog dela grada, akcija se nastavlja - Ciklonizacija dezinfekuje ulaze zgrada


MediGroup sistem je akvizicijom Specijalne neurološke bolnice Affidea dobio još jedan savremeno opremljeni dijagnostički centar u ulici Knjeginje Zorke broj 25, koji će funkcionisati pod nazivom Dijagnostički centar MediGroup Slavija. Na ovoj lokaciji dostupne su sve dijagnostičke usluge, kao što su: MR, MDCT, mamografija, RTG, ultrazvučni pregledi, EEG, EMNG, ginekološki UZ, EKG, itd.\nVrhunski tim radiologa, na čelu sa prof. dr Đorđijem Šaranovićem, na raspolaganju je za konsultacije, savete i preporuke sa ciljem pružanja najbolje medicinske usluge našim pacijentima.\n„Akvizicijom novog Dijagnostičkog centra i udruživanjem snaga naših stručnjaka sa stručnjacima iz Affidea bolnice, realizuje se vizija širenja mreže naših ustanova, uz kontinuirani rad na pružanju najvišeg kvaliteta usluga uz najbolje korisničko iskustvo. Dostupnost dijagnostičkih procedura jedan je od imperativa poslovanja MediGroup sistema, posebno u periodu aktuelne epidemiološke situacije.“ - izjavio je Mihailo Obućina, direktor strategije i razvoja MediGroup-e.\nU okviru novog Dijagnostičkog centra otvoren je i visoko specijalizovani Centar za dojku koji je opremljen medicinskom opremom poslednje generacije, koja precizno otkriva rane promene na tkivu dojke. U Centru za dojku angažovani su stručnjaci iz oblasti dijagnostike dojke, a zahvaljujući njihovoj posvećenosti, stručnosti i iskustvu, kao i dostpunosti najsavremenije opreme, moguće je na jednom mestu obaviti kompletnu dijagnostiku oboljenja dojke: Ultrazvuk dojke, najsavremeniju digitalnu mamografiju, MR dojki, biopsiju dojke, Microwave ablaciju promena u dojci kao i onkološke konsultacije.\n„Postavili smo standarde kvaliteta u zemljama u kojima poslujemo i upravo to smo uradili i u Srbiji, gradeći najsavremeniji medicinski centar, stavljajući potrebe pacijenata u osnovu svega što smo radili. Srbija je tokom godina za nas bila plodna i važna zemlja i izuzetno poštujemo profesionalnost lokalnog tima. Uveren sam da će se i dalje pružati visokokvalitetna medicinska nega pacijentima u Srbiji, pod vođstvom novog vlasnika. “, rekao je Marijan Bilić, generalni direktor Affidea Balkans.\nMediGroup u svom sastavu već sadrži dva dijagnostička centra - jedan u Opštoj bolnici u Beogradu, drugi u Novom Sadu, a ovom akvizicijom domen dijagnostičke radiologije MediGroup proširio se i na strogi centar Beograda.


Prva ''Dečija Olimpijada'' u Svrljigu - Svrljiške novine\nPrva “Dečija Olimpijada“ u Svrljigu\nU petak, 20. maja, sa početkom u 14 časova u Svrljigu će biti održana prva “Dečija Olimpijada“ i to preko puta parka u delu ulice Vase Albanca.\nFoto: / Copyright: Pressmaster / ilustracija / novakdjokovicfoundation.org\nNajmlađi sugrađani, uzrasta od 7 do 12 godina, učestvovaće u raznim sportskim disciplinama i to tri na tri u: fudbalu, košarci, rukometu, odbojci, uličnom tenisu, futnetu, uličnom šahu i skoku u dalj.\nPre početka olimpijskog nadmetanja u grad će proći i Olimpijska baklja kako bi tim svečanim činom bila otvorena “Dečija Olimpijada 2016“ u Svrljigu.\nOlimpijada se organizuje povodom predstojećih Olimpijskih igara u Brazilu, a organizuje je “Urban sport“ uz pomoć kompanija – zvaničnih sponzora olimpijskog tima Srbije i gradova domaćina.\n“Dečija Olimpijada“ se organizuje u 12 gradova Srbije i vredno je istaći da je Svrljig 13 grad u kojem će biti organizovan ovaj sportski događaj.\nInače, pobednici u svim sportovima učestvovaće na velikom finalu kao predstavnici svojih gradova, a finalni turnir biće održan u Beogradu.\nOLIMPIJADA U BEOGRADU/ FINALE:\nDečija olimpijada, Olimpijada, Olimpijada Svrljig, sport, Sport Svrljig\nHocu da prijaqvim jednu ekipu\nOdgovor Andreju i svim drugim zainteresovanim učesnicima:\nMožete se prijaviti na dan održavanja takmičenja, na naznačenoj lokaciji, u petak 20.05.2015, od 13,30 do 14,00 sati\nAl mogu da prijavim ekipu kod vas sad\nPrevPrethodnaBranković izabran za člana IO “FS RIS“\nSledećaKonkurs „Završi započeto” – šansa za završetak sportske haleNext


Press Online :: Srbija :: Nije bilo dogovora Bačevića i Kusturice\nNije bilo dogovora Bačevića i Kusturice\nNije bilo dogovora ministra prirodnih resursa, rudarstva i prostornog planiranja Milana Bačevića i reditelja Emira Kusturice o obustavljanju istraživanja nalazita nikla na Mokroj Gori, saoptilo je danas Ministarstvo prirodnih resursa, rudarstva i prostornog planiranja\nU saopštenju se navodi da se istraživanja nalazišta nikla na području Mokre Gore, ni ne izvode.\nU saopštenju se takođe navodi da prilikom sastanka ministra Bačevića i Kusturice nije postignut ni dogovor da se počne sa istraživanjem voda za koje se pretpostavlja da su bogate magnezijumom i lekovite i da se područje Mokre Gore pretvori u istraživački centar.\nReakcija resornog ministarstva je usledila posle izveštavanja pojedinih medija, a povodom izjava koje je Kusturica davao o korišćenju potencijalnih nalažišta nikla u Srbiji.\nU saopštenju se navodi i da je ministar Bačević prilikom sastanka sa poznatim režiserom u Predsedništvu Srbije obavestio Kusturicu da kompanija ''Srbija Nikl'' do sada nije podnosila zahtev za istraživanje nikla na Mokroj Gori.\nTom razgovoru je prisustvovao i savetnik predsednika Srbije Radoslav Pavlović.\nBačević je u razgovoru sa Kusturicom ukazao da će nadležni organi, ukoliko takav zahtev stigne u ministarstvo, postupiti po zakonu, ukoliko za takva istraživanja postoji prostor, ako istražni prostor nije pokriven istraživanjima druge zainteresovane strane i ukoliko poseduju zakonom predviđenu dokumentaciju.\nIstraživanja podzemnih voda, takođe, nisu sporna, ali treba naglasiti da je prilikom takvih istraživanja moguće i veoma verovatno detektovati nikl, ukoliko ga ima na istražnom prostoru, navedeno je u saopštenju.\n"Postavlja se pitanje: kako je prihvatljivo istraživanje jedne sirovine, a neprihvatljivo druge na istom istražnom prostoru", kazali su u Ministarstvu.\nMinistarstvo se, kako je navedeno, zalaže za razvoj nauke i u narednom periodu će nastaviti praksu dodeljivanja istražnih prava, jer smatra da je to i obaveza Ministarstva.\nTakođe, Ministarstvo će stimulisati nauku i istraživanja, jer je to potrebno za razvoj dražave, a pre svega je u interesu građana.\nNakon održanog Okruglog stola, na kome se raspravljalo o mogućim istražnim radovima na potencijalnim nalazištima nikla, Ministarstvo prirodnih resursa, rudarstva i prostornog planiranja, smatra da su naučna i stručna javnost rekle sve što su imale na ovu temu.


"OVO JE LUDILO!" Naučnici u ŠOKU: Ovome se nismo nadali, topliju zimu NIKAD NISMO ZABELEŽILI\nNa Arktiku je ove zime zabeležena rekordno visoka temperatura, bar za pet stepeni viša od proseka, što je iznenadilo naučnike. Nivo morskog leda na Arktiku rekordno je nizak za ovo doba godine. Naučnici su izrazito zabrinuti jer je u toj regiji, usled klimatskih promena, zabeležena najtoplija zima u istoriji merenja.\n- To je jednostavno ludo, ističe Mark Sereze, direktor Nacionalnog centra za podatke o snegu i ledu u Koloradu koji proučava Arktik od 1982. godine.\nOn tvrdi da nikada nije vidio ništa poput ovoga što se sada dešava u severnoj polarnoj oblasti.\nStručnjaci smatraju da je visoka temperatura u ovoj oblasti deo ciklusa koji je izazvalo globalno zagrevanje. Drugi deo tog procesa su ledene oluje koje su nedavno poharale Evropu i severoistok SAD.\nNajsevernija merna stanica na samom rubu Grenlanda u februaru je zabeležila 60 časova tokom kojih je temperatura prelazila nulu prema plusu.\n- Prošlomesečna temperatura više dolikuje majskoj, napominje Rut Motram sa Danskog meteorološkog instituta.\nNivo leda na Arktiku je u februaru bio niži od prošlogodišnjeg za 160.000 kilometara kvadratnih i sada iznosi oko 14 miliona, što je 1,3 miliona manje od normalnog tridesetogodišnjeg nivoa.\nSlični fenomen zabeležen je i u Beringovom moru, u Pacifiku. Neobično je da se isto događa s obe strane Arktika.\nSIBIRSKE ZIME SU PROŠLOST U Rusiji je sve toplije, a to će za posledicu imati NEVIĐENU KATASTROFU\nBORBA ZA ARKTIK Još jedna svetska sila se uključuje u BITKU NA LEDU\nPOLARNI PUT SVILE Od topljenja Arktika zarađivaće se milijarde, svoj deo kolača traži i KINA\nIzbori na dalekom ledenom ostrvu mogu da PROMENE CEO SVET


Šmit: Problemi u BiH mogu se rešavati samo dijalogom | Novine Toronto\nŠmit: Problemi u BiH mogu se rešavati samo dijalogom\nVisoki predstavnik u BIH Kristijan Šmit izjavio je da se samo dijalogom političkih predstavnika može rešiti problem rada državnih institucija, izmena Izbornog zakona, kao i ostali problemi u BiH.\nŠmit je u intervjuu za državni javni servis - BHRT istakao da trenutna blokada rada državnih institucija nikome ne donosi dobro.\n"Blokade nikada ne doprinose uspehu i ne donose dobro. U Nemačkoj se kaže: 'Bolje da razgovarate jedni s drugima, nego da razgovarate o drugima'", kazao je on povodom odluke predstavniak RS da zbog nametnutog zakona o zabrani negiranja genocida ne učestvuju u radu institucija BiH.\nŠmit je istakao da se ne sme dopustiti da BiH na svom putu ka Evropskoj uniji doživi neuspeh ili da zastajkuje na tom putu.\n"Na ovaj put pozivam izabrane predstavnike države BiH", rekao je visoki predstavnik u BiH.\nGovoreći o svom nedavnom susretu sa predsednikom Srbije Aleksandrom Vučićem, Šmit je kazao da je zbog budućnost BiH "potrebno razgovarati s glavnim gradovima u regiji" i da je to ono što on radi.\n"Važno je razgovarati i o pripremama za samit zapadnoevropskih zemalja, koji će biti održan u oktobru, kao i o poboljšanju privredne saradnje zemalja Zapadnog Balkana. To su bile teme o kojima smo razgovarali", naveo je on.\nVisoki predstavnik je odbacio kritike da se svojim stavovima u vezi sa izmenama Izbornog zakona BiH svrstao na stranu Hrvatske demokratske zajednice (HDZ).\n"Ja sam impresioniran koliko 'čitača misli' ima u regiji, jer te misli o kojima se izveštava i koje su, navodno, skrivene u mojoj glavi, uopšte nisu tu. Puno je bolje raditi na rešenju, na izmenama Izbornog zakona koje, izmedju ostalog, moraju uključivati borbu protiv izbornih prevara. Osim toga, mora se obezbediti da se ispoštuju odluke Suda za ljudska prava u pogledu učešća 'ostalih'", naglasio je Šmit.\nPrema njegovim rečima, u vezi sa izmenama Izbornog zakona, iako je teško, "mora se sesti za sto i naći zajedničko rešenje, jer to i jeste uloga politike".\n"Evropska unija i medjunarodna zajednica vrlo rado će u tome pomoći, ali odgovornost za ovo leži na odabranim predstavnicima ka različitih stranaka i naroda u BiH", kazao je Šmit i dodao da će raditi na tome da se poboljša situacija stanovnika u BiH, a ne političara.\nOcenio je da se moraju obezbediti odredjeni pravni uslovi, vladavina prava, što će za neke biti neugodno, ali da je to neophodno, a kako je dodao, u tom pogledu korisiće sve mogućnosti koje mu stoje na raspolaganju.\nPrema njegovim rečima, merilo o tome da li se situacija u BiH poboljšala biće stav mladih ljudi da li žele da ostanu i žive i rade u BIH.\nGovoreći o mogućnosti zatvaranja OHR-a, Šmit je naveo da za to ne postoji vremenski plan, već samo zadatak - da se dodje do situacije kada OHR više neće biti potreban BiH.\n"Želim da, u političkom smislu, upozorim da to ne znači da će se medjunarodna zajednica posle toga prestati zanimati za BiH, jer su ljudi ovde previše propatili. Zadatak ostaje, funkcionalnosti ostaju, samo možda na neki drugi način", naglasio je visoki predstavnik.\nDodao je da je stekao utisak da ljudi u Sarajevu, Banjaluci, Mostaru žele isto - da žive zajedno i da mogu zajedno da se razvijaju.


U Ljukovu otvorena najsavremenija farma svinja - Indjija.biz\nNajsavremenija domaća farma svinja, kapaciteta 50.000 grla godišnje, otvorena je u Ljukovu 28. decembra. Otvaranju je prisustvovao predsednika opštine Inđija Petar Filipović i ministar privrede u Vladi Srbije Željko Sertić.\nKompanija „Knez Agrar“ uložila je 6 miliona evra u objekte i najsavremeniju opremu. Farma se prostire na 5 hektara uz još 18 u obradivim površinama, kao i novi silosi kapaciteta od 35.000 tona. Kapacitet farme je 50.000 svinja godišnje, a investitor ističe da je u toku izrada mešaone, koja će dnevno proizvoditi 156 tona hrane za svinje.\nPredsednik opštine Inđija Petar Filipović istakao je prilikom otvaranja da je izuzetno značajno zato što je na novootvorenoj farmi svinja u Ljukovu zaposlenje našlo 50 radnika.\n„Poslednjih godina povećava se broj investitora iz prehrambenog sektora. Јеdna ovakva investicija, zatim indonežanski Indofood, koji se bavi takođe prehrambenom industrijom, Kostas A Zacharia, izuzetno su značajne za našu opštinu i svakako mislim da ćemo se u narednim godinama okretati i u tom smeru – ka poljoprivredi“, istakao je Petar Filipović.\nTokom otvaranja farme svinja u Ljukovu, ministar privrede napomenuo je da će Vlada Srbije i ubuduće činiti sve kako bi poboljšala uslove za dalji razvoj stočarstva. Ministar je rekao da je neophodno da se broj grla sa sadašnjih 3,4 miliona podigne na veći nivo, kako bi ispoštovali domaće tržište u kojem je manjak proizvodnje u odnosu na potrebe, i da se ujedno ostvare bolji uslovi za izvoz.\nOsnivač i vlasnik farme „Knez Agrar“ Srđan Knežević napomenuo je da su na farmi zastupljene rase svinja landras, pijetren i durok, a genetsko poreklo im je iz Austrije i Nemačke. Knežević je dodao da je proces odgoja svinja, odnosno proizvodnje, automatizovan, tako da je ta farma trenutno najsavremenija te vrste u našoj zemlji.\nFarma svinja u Ljukovu trenutno radi za domaće tržište, a kako je rekao Knežević, očekuje se da bi uskoro deo svoje proizvodnje mogla da plasira i na rusko tržište.\nFondacija „Novak Đoković“ i Opština Inđija otvorili su danas trinaestu „Školicu života“ u mestu Ljukovo nadomak Inđije, odnosno


Dan Srpske je dokaz njenog jačanja: Polaganjem vijenaca počelo obilježavanje Dana Republike (FOTO)\nSrna 08.01.2016 11:15 17:27\nBANJALUKA, BIJELJINA, PRIJEDOR, PALE, FOČA - Predsjednik Republike Srpske Milorad Dodik izjavio je da se Dan Republike - 9. januar slavi kao dokaz njenog jačanja i opredjeljenja za njeno postojanje.\n"Drago mi je što u Republici vidim dobru atmosferu koja je potrebna da bi se obilježio važan dan u istoriji naroda i države Republike Srpske, koja je stvorena 9. januara 1992. godine odlukom političkih predstavnika srpskog naroda, prije oružanih sukoba u BiH", rekao je Dodik.\n"Početak obilježavanja Dana Republike je najvažnija prilika da se oda priznanje i počast svima koji su dali živote za Republiku Srpsku", rekla je Cvijanovićeva nakon polaganja vijenaca na Spomenik palim borcima Vojske Republike Srpske u Banjaluci.\n"To je dan kada svi zajedno obilježavamo instituciju koja čuva pravo i ravnopravnost srpskog naroda u BiH. Republiku Srpsku i njene institucije moramo čuvati jer je to garant našeg opstanka i ravnopravnosti u BiH", rekao je Ivanić.\nDelegacije institucija Republike Srpske, srpskih predstavnika u organima BiH i nevladinih organizacija položile su vijence na Spomen-kosturnicu na banjalučkom Novom groblju povodom dana Republike Srpske - 9. januara.\nBijeljina: Odata počast poginulim borcima\nPredsjednik Boračke organizacije Republike Srpske Milomir Savčić rekao je novinarima da je dan stvaranja Republike veliki dan za Srpsku, kao što je veliki dan za svaku drugu državu.\nOn je podsjetio da je odluka o stvaranju Republike Srpske donesena jer se predstavnici srpskog naroda u nekadašnjoj skupštini BiH nisu mogli na drugi način izboriti za ravnopravnost Srba u BiH.\nPrema Savčićevim riječima, u tadašnjoj skupštini BiH nije postojao mehanizam zaštite nacionalnih interesa, bez obzira na to što je ustavnim amandmanom bilo predviđeno da se formira savjet za nacionalnu ravnopravnost.\n"Druga dva naroda ili njihovi politički predstavnici, odgađali su tu odluku i istovremeno je postojao niz drugih aktivnosti koje su upućivale da se srpskom narodu u BiH priprema vrlo loš scenario koji je viđen u ranijim vremenima", rekao je Savčić.\nOn je dodao da su tada bile poodmakle aktivnosti na stvaranju paravojnih formacija, pogotovo kod muslimanskog naroda "Patriotska liga" i "Zelene beretke", ali i kod Hrvata.\n"Činjenica je da narod ne može opstati bez države", rekao je Savčić, naglašavajući da je to bio razlog da se donese odluka o stvaranju Republike Srpske.\nPrema njegovim riječima, uslijedio je krvavi građanski rat, a mirovne konferencije u Dejtonu i Parizu potvrdile su rezultate borbe srpskog naroda koje se, poručio je Savčić, moraju trajno njegovati i čuvati.\nPavić: Srpska nije prijetnja i ne treba da bude smetnja\nGradonačelnik Prijedora Marko Pavić ocijenio je da je žalosno da u instituciji kao što je Ustavni sud BiH sjedi većina stranaca i da je takva većina donijela odluku o zabrani 9. januara kao Dana Republike Srpske.\n"Oni /stranci/ niti znaju običaj i tradiciju, niti znamo na kojoj su strani učestvovali u ratnim sukobima koji su bili na ovim prostorima. Sve to nas uvjerava da još čvršći moramo biti u očuvanju Republike Srpske i u očuvanju dana koji slavimo, a to je 9. januar", rekao je Pavić novinarima u Prijedoru nakon tradicionalnog prijema za boračke kategorije povodom Dana Republike.\nOn je istakao da Republika Srpska nije nikome prijetnja i da ne treba da bude nikome smetnja, ali da napad na Srpsku kroz ukidanje zastave, grba, himne, a sada i Dana Republike, govori o organizovanosti da se sve stvoreno radom i borbom poništi.\n"Mi smo generacija koja mora biti prva na braniku da se 9. januar sačuva i moramo ga predati svijetloga u naručje genracija koje dolaze iza nas", poručio je Pavić.\nČlan Predsjedništva Udruženja ratnih vojnih zarobljenika i logoraša regije Prijedor Vojislav Kondić rekao je da je proslava Dana Republike tradicija i da će se ona nastaviti i narednih godina.\n"Svi smo svjesni da se nametnute odluke donesene preglasavanjem završe tragičnim događajima. Treba da se svi ostavimo nametnutih odluka i preglašavanja i da poštujemo jedni druge", poručio je Kondić.\nPredsjednik Organizacije porodica zarobljenih i poginulih boraca i nestalih civila grada Prijedora Zdravka Karlica čestitala je Dan Republike svim sugrađanima, a naročito boračkim kategorijama.\n"Deveti januar slavićemo i ubuduće kao i do sada i neka nam živi Republika Srpska", poručila je Karlica.\nPredsjednik Boračke organizacije grada Prijedora Zoran Predojević rekao je da se datum na koji se proslavlja Dan Republike ne može promijeniti.\n"Borci Republike Srpske su izvojevali Republiku Srpsku i očekuju od predstavnika političkih partija u Republici Srpskoj da jedinstvenim stavovima brane Republiku Srpsku i da njihovo političko mimoilaženje ne smije štetiti srpskim nacionalnim interesima na prostorima BiH", naveo je Predojević.\nPrijemu su prisustvovali i predstavnici rezervnih vojnih starješina.\nDelegacije su nakon prijema položile vijence na centralni spomenik poginulim borcima "Za krst časni", a svečani prijem povodom Dana Republike organizovala je i Boračka organizacija grada Prijedora.\nPrvi put na Palama obilježen Dan Republike\nNa Palama je danas prvi put obilježen 9. januar - Dan Republike Srpske, koji je posebno bitan za ovu opštinu jer su u ovoj opštini nastale prve institucije Republike Srpske.\nKovačević je svečano otvorio izložbu eksponata iz perioda stvaranja Republike Srpske u galerijskom prostoru Cekovića kuće u Palama na kojoj su prikazane i fotografije iz tog perioda fotoreportera Novinske agencije Republike Srpske - SRNA Milovana Rajića.\n"Nositi tu ulogu je jako časno, ali je bilo vremena kada je to bilo i izuzetno teško", rekao je Kovačević.\n"Imali smo tu čast da se sve to dešava u našem gradu, a sa druge strane zbog toga smo imali sankcije međunarodne zajednice koje su trajale 13 godina", rekao je Kovačević, koji kaže da se u Palama tokom rata ništa ružno nije desilo, već su Paljani bili pod sankcijama zbog prisustva institucija Republike Srpske.\nDekan Filozofskog fakulteta u Palama Draga Mastilović istakao je da su Pale rodno mjesto Republike Srpske i da je sve ono što se dešavalo devedesetih godina 20. vijeka u BiH uslovljeno mnogo dubljim istorijskim procesima, koji su imali isti cilj - potpuno uništenje srpskog naroda zapadno od rijeke Drine ili njegovo prebacivanje na drugu stranu te rijeke.\n"Naš osnovni prioritet mora biti odbrana i očuvanje Republike Srpske onako kako su je borci odbranili u ratu od 1992. do 1995. godine i svaki Srbin u BiH danas ima zadatak da brani Srpsku na način kako je to njemu moguće i dostupno", poručio je Mastilović.\n"Izloženo je mnogo rijetkih eksponata koje smo uspjeli da sačuvamo i da ih danas prikažemo javnosti", rekao je Kardum i istakao da će izložba biti otvorena do 25. januara, kada će biti prenesena u Vojni muzej na Kalemegdanu u Beogradu, a potom predstavljena širom Republike Srpske i regiona.\nFoča: Služen pomen na Gradskom groblju\nParastosom na Gradskom groblju, posjetom spomen-sobi i polaganjem cvijeća na Centralnom spomeniku, u Foči je obilježen Dan Republike Srpske, 9. januar.\nPomen je služen za "u Gospodu usnule vojnike, vojskovođe i civile", koji su poginuli u proteklom ratu, uz molitvu i za članove njihovih porodica da im Bog podari zdravlje i napredak.\n"Srbi su uvijek bili prisiljeni da se bore za pravdu i slobodu, uvijek su samo branili svoje i nikada nisu osvajali, niti nekome zlo nanosili. Tako je bilo i u ratu koji je prošao, branili smo svoje pravo da ostanemo na svojoj djedovini, na onome što su naši preci, još od Nemanjića, Srbima bili obezbijedili", rekao je Mašić.\nU Modriči su danas položeni vijenci i prislužene svijeće na Spomen-obilježje nekadašnjem predsjedniku Republike Srpske Milanu Jeliću, povodom Dana i krsne slave Republike Srpske, 9. januara, Svetog arhiđakona i prvomučenika Stefana.\nVijence na spomenik šestom predsjedniku Republike Srpske položili su izaslanici predsjednika Republike Srpske i Narodne skupštine, Miladin Dragićević i Mile Dmičić, poslanici u Narodnoj skupštini Bojan Vidić i Slavko Gligorević, načelnik opštine Modriča Mladen Krekić, te članovi Jelićeve porodice.\n"Ove godine, više nego dosadašnjih godina Dan Republike slavimo i svečanije i mnogoljudnije sa namjerom da damo svima do znanja, i onima koji žele da ovaj datum ospore, da se Dan Republike Srpske ne može osporiti", izjavio je Miladin Dragičević, izaslanik predsjednika Republike Srpske Milorada Dodika.\nOn je naglasio da će sutrašnji dan, 9. januar, biti najsvečaniji od 1992. godine.\nDragičević je rekao da se građani i rukovodstvo Republike Srpske nisu ni nadali, niti bili svjesni da će se udariti i na najveću svetinju Republike Srpske, njen Dan.\nMile Dmičić, izaslanik predsjednika Narodne skupštine Nedeljka Čubrilovića, rekao je da je Dan Republike Srpske osporavan neutemeljeno odlukama koje se zasnivaju na političkim, a ne pravnim argumentima.\n"Dan Srpske rođendan je državnopravne jedinice Republike Srpske u BiH i on se se ne može promjerati, ukinuti bilo kojim međunarodnim aktom, pa time, i pogotovo, ne odlukom ustavno-sudskog organa koji ne može da mijenja istorijske i pravne činjenice u BiH", rekao je Dmičić.\nPrema njegovim riječima, Dan Republike treba prhvatiti ne samo kao trajan događaj u civilizacijskom i demokratskom životu BiH, nego i kao tekovinu savremenog svijeta koji potpuno identično, a Republika Srpska to čini na sekularan način, obilježava svoje istorijske događaje.\nGovoreći o nekadašnjem predsjedniku Milanu Jeliću, Dmičić je istakao da ga građani Republike Srpske pamte kao savremenog političara, privrednika, univerzitetskog profesora i humanistu, kao čovjeka i predsjednika koji je imao viziju o strategijskom razvoju, o finansijskoj konsolidaciji Srpske kao i brizi za čovjeka i njegovom ekonomskom i socijalnom položaju.\nMilan Jelić preminuo je 30. septembra 2007. godine u 51. godini od posljedica srčanog udara.\nPoslije potpisivanja Dejtonskog sporazuma, Jelić je biran za poslanika u Narodnoj skupštini Republike Srpske. Od marta 2006. godine bio je ministar privrede, energetike i razvoja Republike Srpske, a od 9. novembra 2006. do smrti bio je predsjednik Republike Srpske.\nSrpska jedinstvena u vezi sa proslavom Dana Republike\nMladi socijaldemokrati Višegrada organizovali su danas akciju pod nazivom "Srpska i dalje slavi" kojom su poslali poruku da je Republika Srpska jedinstvena uprkos odluci Ustavnog suda BiH da joj zabrani slavljenje 9. januara kao Dana Republike.\n"Republika Srpska je tokom svih godina svog postojanja pokazala da ima stabilne institucije koje mogu odgovoriti na sve izazove, sa prepoznatljivim liderom Miloradom Dodikom", naglasio je Perišić.


Znamenitosti Beograda - Trg republike | Belgrade Beat\nGlavni gradski trg obuhvata prostor između "Gradske kafane", bioskopa "Jadran", Narodnog pozorišta i Centralnog kluba Vojske Srbije. Sadašnji trg formiran je posle rušenja Stambol-kapije (1866) i podizanja zgrade Narodnog pozorišta (1869).\nStambol-kapija, koju su sagradili Austrijanci početkom 18. veka, nalazila se između spomenika knezu Mihailu i Narodnog pozorišta. To je bila najveća i najlepša kapija u vreme dok je grad bio opasan šancem. Kroz nju je vodio put za Carigrad (Istanbul) po kome je i dobila ovaj naziv. U narodu je Stambol-kapija ostala zapamćena po tome što su Turci na prostoru ispred nje vršili egzekuciju "sirotinje raje" nabijanjem na kolac. Prilikom zauzimanja Beograda (1806) pred ovom kapijom smrtno je ranjen Vasa Čarapić, poznati vojskovođa iz Prvog srpskog ustanka. U spomen na ovaj događaj ulica u blizini ovog mesta dobila je njegovo ime, a podignut je i spomenik.\nPosle uspostavljanja srpske vlasti i rušenja Stambol-kapije, prostor današnjeg Trga Republike dugo je ostao neizgrađen. Narodno pozorište stajalo je više od 30 godina kao jedina velika zgrada. Kada je 1882. podignut spomenik knezu Mihailu, počelo je postepeno urbano formiranje ovog trga. Na mestu današnjeg Narodnog muzeja bila je podignuta dugačka prizemna zgrada u kojoj se, između ostalog, nalazila poznata kafana "Dardaneli", stecište umetničkog sveta. Zgrada je srušena da bi se na njenom mestu 1903. podigla Uprava fondova (sadašnja zgrada Narodnog muzeja). U malom parku pored Narodnog pozorišta, sve do Drugog svetskog rata, nalazili su se poznata kafana i bioskop "Kolarac" (zgrada je bila vlasništvo trgovca i dobrotvora Ilije Milosavljevića Kolarca). Palata "Riunione", u kojoj se nalazi bioskop "Jadran", sagrađena je 1930. godine.\nNa prostoru današnjeg Doma štampe, sve do Drugog svetskog rata, stajale su stare prizemne i jednospratne zgrade sa trgovačkim radnjama. Većina ovih zgrada porušena je prilikom nemačkog bombardovanja 6. aprila 1941. godine. Posle Drugog svetskog rata uklonjene su tramvajske šine (između dva rata ovde je bila tramvajska okretnica) i premešten skver na kojem su kratko vreme posle oslobođenja bili grobnica i spomenik borcima Crvene armije palim u borbi za oslobođenje Beograda 1944. (njihovi posmrtni ostaci preneseni su na Groblje oslobodilaca Beograda). Kasnije je podignuta i najveća zgrada na ovom trgu, Dom štampe, u kojoj se nalaze "Gradska kafana" i Međunarodni pres-centar.


SAD: Radnici “Fejsbuka” prisilno vraćeni u kancelarije – Televizija srpske dijaspore\nViše od 200 radnika kompanije “Fejsbuk”, zaduženih za izmjene sadržaja na platformi iz raznih dijelova svijeta, optužili su ovu firmu da ih je primorala da odu u kancelarije, uprkos riziku od zaraze virusom korona.\nOptužbe su iznijete u otvorenom pismu i navodi se da je firma izazivala nepotreban rizik, da bi održavala profit.\nRadnici ističu, da je poziv da se vrate u kancelarije upućen nakon neuspjelih napora “Fejsbuka”, da se više oslanja na vještačku inteligenciju u praćenju problematičnih objava.\n“Nekoliko mjeseci, nakon što je radnicima na izmjenama sadržaja dozvoljeno da rade od kuće, suočeni sa pritiskom da na `Fejsbuku` ne bude govora mržnje i dezinformacija, primorani smo da se vratimo u kancelarije”, navodi se u pismu.\n“Vjerujemo da imamo otvoren interni dijalog i ti razgovori trebaju da budu iskreni. Većina od 15.000 radnika, zaduženih za izmjene sadržaja, rade od kuće i tako će i ostati dok traje pandemija”, navodi se u saopštenju “Fejsbuka”.\n“Fejsbuk” je u avgustu saopštio da će zaposleni raditi od kuće, do ljeta 2021. godine.


U Krušiku otpuštaju čak i samohrane majke i trudnice - Društvo - Dnevni list Danas\nPočetna » Društvo » U Krušiku otpuštaju čak i samohrane majke i trudnice\nSve duži spisak prekobrojnih u vojnoj fabrici u Valjevu\n5Piše: Z. Radovanović 01. septembra 2020. 10.22\nU sindikatima Krušika juče, međutim, nisu imali nikakve informacije o tome koliko je radnika sa spiska od 150 prekobrojnih (ili pet odsto od ukupnog broja zaposlenih) zaista napustilo tu fabriku.\nIstiču da su pojedini radnici sa tog spiska, među kojima i Nataša Petrić, čiji je muž Branko Kolarević iz Krušika otpušten pre mesec dana, fabriku napustili tokom i krajem prošle sedmice, Drugi su, pak, dokumenta o raskidu ugovora o radu potpisivali juče.\nAli koliko ih je tačno prethodnih dana otišlo iz fabrike ne zna se, niti je menadžment o tome obavestio fabričke sindikate, a kamoli javnost.\nPrema nekim informacijama, do juče su sa spiska prekobrojnih otpuštena 52, a ostalih stotinak radnika će, navodno, fabriku da napusti do kraja godine. Drugi, pak, tvrde da je svih 150 do juče moralo da napusti fabriku.\nNaši sagovornici u Krušiku otuda tvrde da je i sa otpuštanjem prekobrojnih u toj fabrici, o kojoj je proteklih meseci uglavnom pisano zbog sumnjivih poslovnih aranžmana sa privatnim trgovcima oružjem bliskim državnom vrhu, napravljen pravi galimatijas.\nTim pre što ima pouzdanih informacija da su pojedini koji su bili na spiskovima radnika kojima ugovori nisu trebalo da budu produženi, preko noći, nakon intervencija „sa strane“, skidani sa tih spiskova.\nI otpušteni supružnici Branko Kolarević i Nataša Petrić juče za naš list kažu da znaju „najmanje četvoro – petoro“ svojih već bivših kolega koji su skinuti sa spiskova zaposlenih kojima ugovori o radu nisu trebalo da budu produženi, te su vraćeni na posao.\nIstovremeno, prilikom pravljenja spiskova prekobrojnih u Krušikovim proizvodnim pogonima nisu poštovani nikakvi socijalni kriterijumi, odnosno nije sagledavana socijalno-materijalna situacija onih koji su krajem jula i ovih dana ostali bez posla u Krušiku.\nSporni su, tvrde naši izvori u valjevskoj fabrici, i ostali kriterijumi na osnovu kojih su ljude stavljali na spiskove prekobrojnih, ali su oni koji se odnosi na socijalni status najbitniji jer se odnose na „golu egzistenciju ljudi“.\nSuočeni sa takvom situacijom sindikati Krušika planiraju., rečeno nam je juče, da sa generalnim direktorom kompanije Vladanom Lukićem razgovaraju o načinima i kriterijumima prema kojima se prave spiskovi prekobrojnih proizvodnih radnika te fabrike.\n– Mislimo da je nedopustivo da se ugovori o radu ne produžavaju samohranim majkama, ili da bez posla ostaju oba supružnika, kao što je to slučaj sa bračnim parom Kolarević-Petrić. Neljudski je da ljude ostavljamo na ulici bez ikakvih prihoda. O tome mora da se vodi računa, i planiramo da poslovodstvu skrenemo pažnju na to da mora da se vodi računa i o socijalno-materijalnom položaju radnika koji se stavljaju na spiskove onih kojima ugovori neće da budu produženi, kažu predstavnici zaposlenih.\nAF: Spiskovi prekobrojnih u Krušiku poslati Gorenju\nPredstavnici zaposlenih ističu da je nedopustivo i to da se spiskovi sa imenima viška radnika dostavljaju drugim kompanijama – Gorenju, na primer, pre no što su sami ti radnici obavešteni da će da ostanu bez posla u Krušiku.\n„Imali smo prošle nedelje primere da su nas pojedini radnici obaveštavali da su pozvani na razgovor o zaposlenju u Gorenju, koje ima pogone u Valjevu, a da te radnike prethodno niko nije obavestio da im u Krušiku neće biti produžen ugovor o radu. Druge radnike sa spiska prekobrojnih, na Gorenje je upućivala kadrovska služba Krušika, tako da pretpostavljamo da je premijerka Ana Brnabić, koja je prošle sedmice boravila u Valjevu, napravila dogovor sa Gorenjem da ta kompanija, uz eventualnu državnu finansijsku podršku, preuzme deo radnika Krušika“, kažu naši sagovornici.\n01. septembra 2020. u 12.09\nŠta se očekivalo.Prošli izbori.\n01. septembra 2020. u 12.17\nSad opet organizujete jedan miting podrske direktoru kako bi covek mogao da otpusti i ostale koji su po planu.\n01. septembra 2020. u 13.40\nOtpusteni su oni koji su se bahatili i nisu hteli da rade, kao npr. ovi supruznici sa dva razlicita prezimena.\n01. septembra 2020. u 17.04\nProcita li ti: AF: Spiskovi prekobrojnih u Krušiku poslati Gorenju\nda li je tebi jasno da brnaba nabavlja radnu snagu odpustanjem?\nDa li je to tebi normalno?\nTi shvatas da je to krivicno delo?\n02. septembra 2020. u 10.09\nMoj Milane, moralni odronu…bice ti sve jasnije kad dodju na naplatu krediti…evo struja vec mora da poskupi,zamisli sta ce biti sa porezom i ostalim uslugama vec sl godine…nego milane ides li ti negde van Srbije da vidis sveta ili si se ucrvljao u svojoj prciji i dovoljno je da „ima leba i kecapa moze mirno da se spava“


SVEČANO OTVORENE PROSTORIJE NAMJENJENE ZA DOBROVOLJNO DARIVANJE KRVI U GIKIL-U - Global Ispat Koksna Industrija d.o.o. Lukavac\nUspješnom realizacijom projekta uređenja prostorija specijalno namjenjenih za dobrovoljno darivanje krvi u „Global Ispat Koksnoj Industriji“ d.o.o. Lukavac, višedecenijska praksa dobrovoljnog darivanja krvi uposlenika ove kompanije koji to čine svaka tri mjeseca u godini ulazi u novi fazu. Radi se o jedinstvenom projektu u BiH koji je rezultat uspješne saradnje Sindikalne organizacije i Uprave GIKIL-a, a čime je još jednom dokazana visoka svijest o potrebi i vrijednostima akcija dobrovoljnog darivanja krvi u ovoj kompaniji.\nNove prostorije su svečano otvorene danas uz prisustvo članova GIKIL- ove Uprave, predstavnika Sindikata i mnogobrojnih uposlenika kompanije, te predstavnika Sindikata hemije i nemetala FBiH. U isto vrijeme je organizovana još jedna u nizu akcija dobrovoljnog darivanja krvi kojoj se odazvalo oko stotinu uposlenika GIKIL-a.\n„Naši uposlenici su nadaleko poznati po svojoj humanosti, a ono što me posebno raduje je činjenica da i naše društvo to prepoznaje. Povodom Dana Općine Lukavac, Sekciji dobrovoljnih davalaca krvi GIKIL-a uručeno je vrijedno priznanje – „Počasna plaketa Općine Lukavac za izuzetno humane akcije“, kaže Mirsad Imamović, predsjednik Sindikalne organizacije GIKIL-a. On dodaje da su uposlenici kompanije koji redovno daruju krv i time spašavaju živote najviše zaslužni za ovo priznanje.\n„Ova nagrada predstavlja priznanje za naš dosadašnji rad, a ujedno i poticaj za buduće uspjehe koji će siguran sam biti još i bolji sa uređenjem prostorija koje su specijalno namjenjene za dobrovoljno darivanje krvi u GIKIL-u. Želim da se zahvalim Upravi kompanije koja je sveshrdno pomogla prilikom realizacije ovog projekta“, kaže Imamović.\nInače, Uprava GIKIL-a kontinuirano podržava sve aktivnosti Sekcije dobrovoljnih davalaca krvi kompanije. „Mi u Upravi smo zaista ponosni na naše uposlenike koji redovno daruju krv i na taj način spašavaju mnoge živote. Stoga, i mi stalno pokušavamo da pomažemo te naše humane ljude i da ih nagradimo na najbolji mogući način. Ove prostorije koje smo uredili su jedinstvene u BiH što samo po sebi govori o našoj opredjeljenosti da pomognemo, kako našim humanim uposlenicima, tako i medicinskom osoblju sa Univerzitetsko kliničkog centra Tuzla koji dolaze ovdje kako bi obavili svoj posao“,rekao je Suad Dubravić, zamjenik generalnog direktora GIKIL-a.\nZahvalnicu za human rad Sindikalnoj organizaciji i Sekciji dobrovoljnih davalaca krvi GIKIL-a ispred Sindikata hemije i nemetala FBiH uručila je predsjednica Kata Iveljić, te tom prilikom istakla: „Darovali ste krv bezbroj puta pri čemu ste spasili brojnu našu djecu i radnike, a na tome vam je Sindikat hemije i nemetala FBiH jako zahvalan. Takođe, želim da se zahvalim Upravi društva na podršci koju daje radnicima da se organizuju i da u prostorijama GIKILa mogu darovati krv, kao i prigodnim nagradama za to“. Na kraju su rekorderi u dobrovoljnom darivanju krvi GIKIL-a, Kasumović Zijad, Mešić Enes, Frkić Zikrija i Sakić Almir, koji su zajedno darovali krv oko tri stotine puta nagrađeni zasluženim novčanim nagradama.


Rat na "moderan" način: "Ovaj nivo brutalnosti nije viđen" - BIGportal.ba\nMart 29, 2019 April 3, 2019 061\nBivši specijalni izvestilac UN o zlostavljanju Manfred Novak ističe da je nasilje u modernim ratovima primarno usmereno protiv civila.\n“Nažalost u ovom trenutku imamo tendenciju brutalizacije oružanih konflikata“, konstatovao je Novak u izjavi agenciji APA.\nOn je kazao da je to velika razlika između klasičnih ratova, koje smo imali u ranijim vekovima do Prvog svetskog rata.\nRazlog za to, kaže, je da ima sve manje “klasičnih međunarodnih ratova“ i sve više „unutrašnjih oružanih konflikata sa međunarodnim učešćem“.\nPri tom, dodaje, sve je teže razlikovati između vojnika i civila.\nNajbolji primer za to, kako ukazuje Novak je Sirija, gde je u toku veoma brutalan građanski rat između režima i svih mogućih grupacija, od kojih pojedine i terorističke prirode, koji čine teška kršenja ljudskih prava, kao što je Islamska država.\n“Kada danas pogledate Siriju vidite da su oni koji su najviše pogođeni civilno stanovništvo. Zbog toga je i polovina stanovništva pobegla u inostranatvo“, rekao je on.\nSlično je, kako je kazao, i u drugim regionima kao što su Avganistan, Irak, Kongo, Somalija, Južni Suda, gde su umešane većim delom nedržavni akteri, pre svega terorističke grupacije, kao Boko Haram ili Islamska država.\n“Često su oružani konflikti povezani sa terorizmom, koji donosi patnju stanovništvu. Iako je i ranije uvek bilo plaćeničkih vojsci aktuelni nivo brutalnosti nije viđen”, konstatovao je Novak.\nTakođe je ekspert za ljudska prava uočio i pad značaja ljudskih prava u zapadnom svetu, koji se do sada uvek zalagao za ista.\n“U Rusiji i Turskoj, ali i u EU se ljudska prava sve više dovode u pitanje“, objasnio je on navodeći kao primer „iliberalnu demokratiju“ u Mađarskoj, odnose u Poljskoj i tendencije u zapadnoj Evropi.\n“Najveći izazov je da se prekine eskalacija, nasilje i mržnja, koje vidimo širom sveta, i koje je često i verski motivisana, da se vratimo dijalogu i na demokratski način ophodimo jedni s drugima”, zatražio je Novak.\nPrema njegovim rečima, u tome je bitno da se deluje protiv lažnih vesti u socijalnim medijima, kojima se podstiče mržnja protiv ljudi.\nNovak vidi strategiju UN o održivom razvoju kao dobar okvir za poboljšanje stanja ljudskih prava u svetu, ukazujući da je većina ciljeva vezana za ljudska prava, kao što je borba protiv siromaštva, gladi, te i pravo na hranu i jednakost polova, te i pravo na zdravlje.\nPitanje migracije, kako ističe Novak, treba da se tretira bez ksenofobije i širenja mržnje.


Manje letova od Beograda do Njujorka tokom cele godine - Aviatica\nVelike korekcije reda letenja Air Serbije i manje letova na liniji za Njujork tokom narednog letnjeg reda letenja.\nAir Serbia će tokom letnjeg reda letenja, koji zvanično počinje 26. marta 2017. leteti tri puta sedmično između Beograda (BEG) i Njujorka (JFK). Četvrti let u nedelji biće dodat tek od 2. juna. Novi red letenja do Njujorka je već u globalnim rezervacionim sistemima. Peti nedeljni let (utorkom) je naknadno dodat danas u toku dana i on će biti obavljan utorkom počev od 20. juna.\nLinija do Njujorka je uspostavljena 23. juna 2016. sa pet letova sedmično, i prvobitno je bilo planirano da se ovaj broj polazaka zadžri tokom cele godine.\nTri linije manje\nPreliminarni letnji red letenja koji je objavljen u rezervacionim sistemima pokazuje da je Air Serbia odustala od linije ka Varšavi, koja je prema prvobitnim najavama trebalo da bude vraćena od aprila. Ukinuta je i izuzetno neuspešna linija ka Varni u Bugarskoj, ali nema ni linije ka Kijevu, koja je bila prijatno iznenađenje.\nVanredno je odlučeno da se tokom zimskog reda letenja (od prve sedmice u novembru 2016) broj letova smanji na tri zbog čega se oslobodio značajan kapacitet.\nAvion Airbus A330-200, koji je Air Serbija iznajmila od Etihad Airways-a po ceni od pola miliona evra mesečno, četiri dana tokom nedelje ima „slobodno“ i stoji parkiran na aerodromu „Nikola Tesla“. U Air Serbiji su čak pokušali da ga uposle organizovanjem specijalnih čarter letova za domaće turoperatore ka dalekim destinacijama poput Tajlanda ili Maldiva, ali ova inicijativa nije naišla na razumevanje domaćih turoperatera najpre zbog izostanka ekonomske opravdanosti takvog poduhvata.\nNije poznato šta će Air Serbia raditi sa ovim avionom danima kada nisu planirani letovi za Njujork, posebno što će najavljenu liniju do Pekinga održavati neko od kineskih avio-prevoznika, kako kažu naši zvaničnici.\nUkidanje letova u januaru\nNakon prvobitno ukinutih 19 povratnih letova u januaru, Air Serbia je samo za poslednju nedelju prvog meseca u godini ukinula još dvadesetak. Uvidom u rezervacioni sistem ukinuti su letovi sa 15-tak različitih destinacija. Na ovaj način je samo u januaru ukinuto osamdesetak pojedinačnih letova, dok je u poslednjem tromesečju prošle godine bilo otkazano 150 letova. U ovaj broj ne ulaze letovi koji su otkazani iz tehničkih razloga ili zbog vremenskih neprilika, već se radi o otkazivanju najmanje dve nedelje u napred, najverovatnije iz komercijalnih razloga.\nAir SerbiaJFKNew YorkNjujorkred letenjaukidanje letova


.dev je novi top-level domen | PC Press\nKada je ICANN pre nekoliko godina otvorio web ka novim generičkim domenima najvišeg nivoa (gTDL), Google je kupio nekoliko domena (.app, .page, .dev i, iz nekog razloga i .soi domen). Prva dva domena su već neko vreme aktivna, a sada postaje dostupan i .dev domen.\nTrenutno, ovaj domen se nalazi u programu predregistracije, što znači da ukoliko ga želite moraćete da platite prilično veliku naknadu za njega. Srećom, ta naknada brzo pada. Ako vam se baš žuri, recimo kod GoDaddy-ja danas možete da rezervišete svoj .dev domen po ceni od 12.500 dolara. Već sutra ta cena će pasti na 3.100 dolara, a ona će u narednih nedelju dana značajno padati, sve do 28. februara, od kada će vas željeni .dev domen koštati oko 20 dolara godišnje. Jasno je da se na ovaj način pokušava da se izvuče još neki dolar zarade, ali sumnjamo da će ta akcija biti uspešna.\nIpak postoje kompanije koje su već zakupile domene, uglavnom vezane za IT tržište, a jedan od prvih aktivnih domena je kubernetes.dev. Kao i .app domeni, i .dev domeni će zahtevati HTTPS konekcije kako bi zaštitili posetioce. U saopštenju koje je Google izdao danas navodi se da se nadaju da će .dev biti novi dom za programere koji žele da izgrade svoje zajednice, za kompanije koje se bave novim tehnologijama i za sve ostale koji žele da svetu prikažu svoje projekte.\nIako je na Internetu ubedljivo najkorišćeniji .com domen, velika „gužva“ na njemu primorava kompanije i pojedince da se „sele“ na neke druge top-level domene. U tom svetlu i pojavljivanje novog .dev domena ima smisla jer će omogućiti da se obezbede novi domeni kraćeg i smislenijeg imena.\nTagovi: .dev, domen najvišeg nivoa, GoDaddy, Google, Icann, registracija domena, top level domen\n← Prva privatna kosmička letelica spremna za lansiranje na Mesec\nVertiv najavljuje napredno rešenje gotovih „Plug and Play” data centara →


Dodik: Sutrašnja sjednica NSRS je u rangu historijske – Gluporije\nDodik: Sutrašnja sjednica NSRS je u rangu historijske\nNaoružani razbojnici ukrali skupocjene satove u luksuznom naselju Porto Montenegro\nMilorad Dodik, član Predsjedništva Bosne i Hercegovine, izjavio je da je sutrašnja sjednica Narodne skupštine Republike Srpske o vraćanju nadležnosti u rangu historijske i da je od suštinske važnosti za budućnost Republike Srpske.\n“Ta sjednica i predstavlja suštinske stvari za našu budućnost, jačinu, snagu, za naša prava dobijena Ustavom i krećemo na put da svime onime što je nama dato kao pravo ovladamo i to na pravi način provedemo”, kazao je Dodik.\nNaglasio je da je bilo mnogo otpora da se održi posebna sjednica Narodne skupštine koji je dolazio izvana.\n“To samo govori o tome koliko je ta sjednica važna i zato je i pokušavaju spriječiti. S druge strane, tu je i opozicija, koja je na različite načine u službi stranaca pokušala da obesnaži snagu održavanja ove posebne sjednice. Ali, ljudi koji odlučuju u Republici Srpskoj su odlučni da ovo provedu i sutra ćemo imati sjednicu na kojoj ćemo povući saglasnost koja je ranije data pod velikim pritiscima u uslovima koja u potpunosti nisu bili pošteni i fer. Zato ćemo mi povući saglasnost za formiranje vojske i sjest ćemo i vidjeti na koji način ćemo to pitanje dalje rješavati”, naveo je.\nDodao je da će ista situacija biti i za povlačenje saglasnosti za indirektno oporezivanje.\n“Jer Dejtonski sporazum kaže da je Republika Srpska faktor fiskalnog sistema, a ne BiH gdje su pokušali da putem nakaradnog sudskog sistema modeliraju čitav politički sistem i to je nešto što treba da odbijemo. Tu su i sve druge odluke koje je donio visoki predstavnik, a nisu bile u skladu sa Ustavom BiH i njihovo važenje na prostoru Republike Srpske biće ukinuto dok se ne donese novo zakonodavstvo”, poručio je Dodik.\nDodik je zaključio da će mnogi od tih zakona biti predmet zakonodavstva Republike Srpske.


Datum objave: 04.10.2018 13:45 | Autor: mod\nMinistar odbrane mr Predrag Bošković učestvovao je danas, tokom sastanka Sjevernoatlantskog savjeta (NAC) na nivou ministara odbrane NATO zemalja, koji se održava u Briselu, na sesiji posvećenoj NATO politici odbrane i odvraćanja.\nMinistri odbrane potvrdili su da će nastojanja u očuvanju mira, stabilnosti i bezbjednosti u cijelom evroatlantskom području ostati prioritet i u narednom periodu. Alijansa predstavlja temelj jake kolektivne odbrane i nastaviće efikasno da ispunjava ključne zadatke definisane Strateškim konceptom, istovremeno se prilagođavajući promjenama koje sobom novi bezbjednosni kontekst. Saveznice su se obavezale da će se dati snažan doprinos kako bi se transformacija NATO komandne strukture odvijala planiranom dinamikom, a u periodu koji slijedi razmatraće se raspoređivanje vojnog personala na pozicije predviđene adaptiranom komandnom strukturom. Alijansa će ostati čvrsto posvećena zaštiti i odbrani teritorija svih saveznica u skladu sa članom 5 Vašingtonskog ugovora, a kao sredstvo za prevenciju konflikata, ključan je koncept odbrane i odvraćanja koji će se i u narednom periodu bazirati na odgovarajućoj kombinaciji nuklearnih i konvencionalnih kapaciteta.\nTokom sastanka, naglašeno je da EU ostaje važan partner NATO, a da je u proteklom periodu postignut značajan napredak u oblasti saradnje dvije organizacije. Takođe, pozdravljena je posvećenost NATO i EU unapređenju vojne mobilnosti, kao i težnja za produbljivanjem saradnje u skladu sa zaključcima Evropskog savjeta iz juna 2018. godine.\nMinistar je pozdravio napore na implementaciji nove NATO komandne strukture, s obzirom da na taj način NATO dokazuje sposobnost kontinuiranog prilagođavanja strukture i načina funkcionisanja u skladu sa savremenim bezbjednosnim izazovima. U tom kontekstu, istakao je da će Crna Gora nastaviti da razmatra pozicije u okviru komandne strukture koje bi njeni pripadnici mogli popuniti u predstojećem periodu. Ministar je istakao važnost implementacije mjera predviđenih novom Zajedničkom deklaracijom NATO i Evropske Unije, uzimajući u obzir značaj saradnje dvije organizacije, sa fokusom na njihovu komplementarnost i potrebu razvoja odbrambenih kapaciteta koji se neće međusobno preklapati.


Mnogo mrtvih u eksploziji bombe kod džamije u Latakiji - Sputnjik Srbija\n00:14 23 Februar 2020\nMnogo mrtvih u eksploziji bombe kod džamije u Latakiji\n16:41 02.06.2016 (osveženo 18:09 02.06.2016) Preuzmite kraći link\nU eksploziji bombe blizu džamije u sirijskom obalskom gradu Latakiji danas je ubijen i ranjen veliki broj ljudi, objavila je sirijska državna televizija, a preneo Rojters.\nAgencija navodi da je informaciju objavila i libanska televizija „Manar“, koja je pod kontrolom Hezbolaha. Sirijski TV kanal „Ihbarija“ opisao je eksploziju kao teroristički napad i dodao da se desila u blizini centra grada dok su ljudi izlazili iz džamije, sa molitve.\nU zapadnom delu Latakije nalazi se ruska vojna baza Hmejmim iz koje polaze avioni koji izvode vazdušne napade na položaje DAEŠ-a i drugih džihadista u Siriji.\nRuska avijacija uništila objekte za nelegalnu proizvodnju nafte kod Rake\nNusra front direktna smetnja za proširenje primirja u Siriji\ndžamija, Latakija, Sirija


Sjednica predsjedništva COK-a | Crnogorski olimpijski komitet\nSjednica predsjedništva COK-a\nJuče je u Podgorici održana sjednica Predsjedništva Crnogorskog olimpijskog komiteta.\nNa sjednici je razmotren niz pitanja iz dosadašnjeg rada Crnogorskog olimpijskog komiteta, kao i plan budućih aktivnosti.\nSvjesno činjenice da se samo na temelju kvalitetne organizacije rada, dobrog iskustva, naučnih dostugnuća i neophodnih finansijskih sredstava mogu bitnije unaprijediti kvalitet i rezultati crnogorskih sportista, Predsjedništvo Crnogorskog olimpijskog komiteta čini napore da se na sistematski i planski način, kroz sopstvene aktivnosti osigura dio sredstava neophodnih za realizaciju svojih ambicioznih programa.\nPredsjedništvo Crnogorskog olimpijskog komiteta se upoznalo sa radnim materijalom novog Zakona o sportu i očekuje da će Vlada Republike Crne Gore Nacrt ovog Zakona usvojiti u najskorijem roku. Usvajanje ovog Zakona, odnosno njegova buduća implementacija je od izuzetnog značaja za sveukupni razvoj sporta u Crnoj Gori, i očekuje se puna saradnja i kooperativnost svih subjekata u njegovom donošenju i sprovođenju. U konačnom oblikovanju ovog Zakona Crnogorski olimpijski komitet daće svoj puni doprinos preko svog predstavnika u radnoj grupi.\nBilo je riječi i o novom Zakonu o igrama na sreću od kojeg se očekuju i pozitivni finansijski efekti koji će, barem djelimično, rijesiti finansiranje crnogorskog sporta, kako je to urađeno i u zemljama u okruzenju. Ovo je, takođe, veoma značajan Zakon, koji moze imati dalekosezan značaj za budući tretman i polozaj sporta u Crnoj Gori.\nPredsjedništvo je konstatovalo da se crnogorski sport u cjelini, kako savezi tako i klubovi nalaze u veoma teskoj finansijskoj situaciji.\nNa sjednici Predsjedništva prezentiran je predlog Internet prezentacije Crnogorskog olimpijskog komiteta, a takođe je donesena odluka da se pristupi izradi novog logotipa Crnogorskog olimpijskog komiteta. Usvojen je i sopstveni marketing plan, kojim je predviđeno formiranje Olimpijskog pula, a bilo je riječi i o predstojećem proglasenju najboljih mladih sportista i ekipa iz Crne Gore.\nRazmatrajući brojne zahtjeve novih saveza za prijem u članstvo, Predsjedništvo je konstatovalo da će se u narednom periodu olimpijska porodica u Crnoj Gori uvećavati, ali da to takođe govori i o pozitivnom odnosu, odnosno povjerenju prema Crnogorskom olimpijskom komitetu i njegovom radu.\nPredsjedništvo je jos jednom konstatovalo brojne probleme koji se tiču obezbjeđenja kvalitetnog prostora za rad, koji trenutno nije adekvatan i apostrofiralo jos jednom značaj vaznosti pretvaranje sadasnjeg Doma vojske u Dom sportova, čime bi se ovaj problem rijesio dugoročno i na kvalitetan način.\nRazmatrajući dosadasnje aktivnosti, Predsjedništvo je konstatovalo da su, pored ostalog, ostvareni brojni direktni kontakti sa stranim sportskim organizacijama, a sve sa ciljem dodatne afirmacije Crnogorskog olimpijskog komiteta i sporta uopste.


Hidroforsko postrojenje HP "Stejpovića Luka" (slika desno) uključeno je u sistem daljinskog nadzora i upravljanja (SDNU) u užičkom vodovodu 2013. godine, kada je omogućena daljinska kontrola tri pumpe radi obezbeđivanja vode u višim zonama vodosnabdevanja. Zbog visokog zahtevanog pritiska na potisu ove hidropodstanice, kao i zbog povećanja energetske efikasnosti, rekonstruisana je hidromašinska oprema u objektu, koji je sada opremljen sa tri radne pumpe sa varijabilnim brojem obrtaja. Rekontrukciju hidromašniske opreme pratila je i rekonstrukcija opreme SDNU, koja je tom prilikom dopunjena i unapređena, dominantno u domenu automatske kontrole rada pumpi.\nNovi algoritmi automatskog rada omogućavaju finu regulaciju izlaznog pritiska manipulacijom broja obrtaja svake od tri radne pumpe. Algoritmi dodatno omogućavaju rotaciju radnih pumpi radi ujednačavanja vremena rada ili prevazilaženje havarijskih sutiacija, kao i bezudarnu (bumless) promenu broja radnih pumpi. Iz glavnog komandno-kontrolnog centra je omogućen odabir između daljinsko-ručnog i daljinsko-automatskog rada, kao i zadavanje parametara automatskog rada, pre svega željenog izlaznog pritiska. Tehnološki nadzor nad HP "Stejpovića Luka" je usklađen sa stanjem opreme nakon rekonstrukcije na svim nadzornim stanicama SDNU.


Prva primena novog strožeg sportskog zakona u Grčkoj nakon novih nasilnih epizoda\nBy Spiros Rapanakis / Објављено на: March 19, 2019\nNovi zakon o sportu u Grčkoj prvi put je primenjen nakon jučerašnjih epizoda koje su dovele do prekida nogometnog derbija između Panathinaikosa i Olimpiakosa. Osam uhapšenih lica koja su primljena u tužilaštvo optužena su za prekršaje i izdata im je zabrana ulaska na stadione.\nOvo je prvi put da je u Grčkoj primenjen ovaj zakon koji je usvojen prošle sedmice, a koji predviđa strože postupanje prema uhapšenima zbog nasilja viđenog na stadionima. U isto vreme, formira se dosije da se istraže zlonamerni postupci protiv do sada nepoznatih prestupnika, uglavnom putem snimaka bezbednosnih kamera.\nPrimena novog zakona rešava osnovni problem: kada bi neko bio doveden u tužilaštvo zbog učešća u ovakvim događajima na stadionu, nije mu mogao biti zabranjen ulazak na stadion do suđenja, koje bi se moglo dogoditi za više godina. Danas, na osnovu novog zakonskog okvira, svako kršenje naloga javnog tužioca dovodi do zatvaranja, dok zakon istovremeno dozvoljava mogućnost dodatnih kazni, kao što je obavezno javljanje optuženih u policijske stanice.\nPorast nasilja među navijačima\nOvakav razvoj događaja dolazi u trenutku kada su slučajevi nasilja među navijačima u Grčkoj sve češći a dogodili su se i ozbiljni sukobi koji su rezultirali povredama unutar i izvan stadiona. Čini se da je jučerašnji događaj bio „poslednja kap“ i predstavlja prvi značajan test za primenu novog zakona. “Napokon, počinioci moraju biti kažnjeni da bi se poslale poruke svim pravcima”, rekao je ministar.\nOzbiljne epizode nasilja desile su se prošle godine u Solunu, uključujući invaziju na stadion predsednika PAOK-a, što je dovelo do oduzimanja bodova i gubitka prvenstva.\nTakođe treba napomenuti da je administracija premijera Aleksisa Ciprasa u otvorenom sukobu sa vlasnikom fudbalskog tima Olimpijakos, Vangelisom Marinakisok, koji kontroliše opštinu Pirej. SIRIZA ga optužuje za bliske veze sa opozicionarom Kiriakosom Mitsotakisom i pružanje podrške Novoj demokratiji. Sa svoje strane, biznismen govori o “hunti” i potrebi za političkom promenom./ibna\nČavušoglu: Sankcije ne treba ozbiljno shvatiti\nSavet političkih lidera raspravljaće o predlogu Mustafe Akincija za zajedničko upravljanje prirodnim gasom\nGrčki ministar finansija razgovarao sa šefom ESM-a o smanjenju poreza i reformama\nZaključci Saveta za spoljne poslove EU o turskim bušenjima u istočnom Mediteranu


Fajon: Usvojeni zakoni u Srbiji se ne primenjuju u praksi | Autonomija\nIzveštaj EK za Srbiju veoma je kritičan u pogledu ključnih oblasti koje su prioritetne za reforme u procesu pristupanja\nIzveštaj o napretku je pokazao ono na šta u okviru Evropskog parlamenta, a naročito unutar grupe Socijalista i demokrata, upozoravam već duže vreme: nema napretka na području slobode izražavanja i medija. Štaviše, čini se da je situacija iz godine u godinu sve gora, uprkos brojnim upozorenjima od domaćih i stranih nevladinih organizacija i struke. Stiče se utisak da poglavlja koja se otvaraju i zakoni koji se usvajaju nisu dovoljno dobro primenjivani u praksi i stoga gube na značaju, kaže za Danas Tanja Fajon, poslanica grupe Socijalista i demokrata u Evropskom parlamentu, komentarišući ocene koje je Srbija dobila u domenu vladavine prava, uključujući slobodu izražavanja, u najnovijem Izveštaju Evropske komisije o napretku ka članstvu u EU.\nNaša sagovornica ističe da se nada da će Srbija „ova upozorenja, odnosno preporuke primiti sa najvećom merom ozbiljnosti i da će konstruktivno pristupiti ovom pitanju“.\n– Mnogo važnije od toga šta piše u izveštaju Evropske komisije jeste, naime, to u kakvim uslovima rade srpski novinari i u kakvoj medijskoj klimi se informišu srpski državljani. Od srpskih novinara i predstavnika civilnog društva neprestano čujem kritike. Popraviti stanje u ovom području je ključno za budućnost Srbije, koja će u okviru evropske porodice braniti vrednosti, kao što su jaka i zdrava demokratija, poštovanje ljudskih prava, pravne države i slobode izražavanja. Kao što je u svom govoru istakao francuski predsednik Makron „želimo Evropu u kojoj vlada autoritet demokratije, a ne autoritativna demokratija“, zaključuje Tanja Fajon.\nEK je, između ostalog, konstatovala da u Srbiji u poslednjih godinu i po dana nije zabeležen napredak u oblasti slobode izražavanja i taj nedostatak sve više je razlog za zabrinutost. Kako se dalje navodi, slučajevi pretnji, zastrašivanja i nasilja nad novinarima i dalje su zabrinjavajući, a istrage i konačne presude su retke.\nU preporukama Brisela se, takođe, ističe da Srbija naročito treba da obezbedi okruženje u kojem je garantovana bezbednost novinara, primena medijskih zakona i jačanje regulatornog tela REM, zatim da usvoji novu strategiju razvoja javnog informisanja na transparentan način, i osigura adekvatno finansiranje javnih servisa.\nKada je o stanju u srpskom pravosuđu reč, Evropska komisija ocenjuje da „pritisak na pravosuđe, uključujući pritisak koji upućuju nadležni u okviru pravosuđa, ostaje visok“.\n„Javni komentari vladinih zvaničnika, od kojih su neki na najvišem nivou, na istrage i aktuelne sudske procese se nastavljaju, i doživljavaju se kao pritisak na nezavisnost pravosuđa. Određeni napredak je postignut u ovom domenu – Visoki savet sudstva izmenio je proceduralna pravila kako bi efikasnije delovao u slučajevima navodnog političkog uplitanja u pravosuđe, na osnovu zahteva koje su podnele sudije. Izmenjena pravila ne predviđaju mehanizam za regularnu reakciju Visokog saveta sudstva. Procedura se koristi samo u ograničenom broju slučajeva. Državno veće tužilaca je pokrenulo detaljniji mehanizam i za „ad hoc“ i za regularne reakcije u slučajevima navodnog političkog uplitanja. Novopostavljeni Poverenik za samostalnost nadležan je da postupi po pojedinačnim žalbama zamenika tužilaca i već je procesuirao nekoliko slučajeva“, konstatuje se u Izveštaju.\nEK smatra da je „određen napredak“ postignut usvajanjem, u novembru 2016, i početkom primene pravilnika koja se odnose na transparentan izbor na osnovu zasluga i evaluacija sudija i zamenika tužilaca prilikom njihovog prvog izbora.\n„Procesom koji se odvijao u dve faze Veća su rangirala i predložila liste parlamentu za imenovanje. Ipak, proces za izbor zamenika tužilaca koji se biraju prvi put doveden je u pitanje jula 2017. i Ustavni sud je odložio dalja imenovanja. Državno veće tužilaca je 2017. objavilo konkurse za izbor 17 javnih tužilaca, 89 zamenika tužilaca, u skladu sa analizom potreba Veća iz 2016. godine. Nakon odluke Ustavnog suda iz jula 2017. Veće je usvojilo novi pravilnik po kojem usmeno ispitivanje više nema značaja za rangiranje kandidata, što je oslabilo aspekte procesa odabira koji se odnose na zasluge i ulogu Veća u odabiru. Izbor za 57 pozicija u mreži tužilaštva je u toku. Sistem koji bi omogućio efikasnu i sistematičnu procenu sudija i tužilaca i temeljio se na jasnim kriterijumima i dalje nije u potpunosti primenjen. Odlaganja u procesu imenovanja zamenika tužilaca smanjila su efikasnost krivičnih postupaka…“, navodi se u dokumentu.\nElek: Nužno jačanje institucija\nIzveštaj EK za Srbiju, zemlju koja je u novoj Strategiji proširenja EU na Zapadni Balkan, veoma je kritičan u pogledu ključnih oblasti koje su prioritetne za reforme u procesu pristupanja. Evropska komisija, opravdano, najnegativnije ocenjuje reformu pravosuđa i medijske (ne)slobode. Vladavina prava i normalizacija odnosa sa Kosovom ostaju ključni prioriteti za uspeh pregovora, ocenjuje za Danas Bojan Elek, istraživač Beogradskog centra za bezbednosnu politiku. Naš sagovornik ukazuje da „uprkos činjenici da je Izveštaj veoma detaljan i kritičan, u neku ruku nije ispunio očekivanja koja su, opet opravdano, porasla posle objavljivanja Strategije koja mnogo eksplicitnije navodi ključne probleme: nedostatak posvećenosti reformama, zarobljavanje države kroz simulaciju reformi, kao i prepletenost politike i organizovanog kriminala“.\n– Pored ovoga, Izveštaj propušta da ukaže na potencijalno veoma opasne pokušaje da se, kroz izmene sistemskih zakona iz oblasti bezbednosti, pojača politički uticaj na rad institucija sektora bezbednosti, prvenstveno policije i Bezbednosno-informativne agencije. Ukoliko zaista želi da ostvari napredak, Vlada Srbije mora da pokaže temeljnu posvećenost sprovođenju reformi koja se, pored usklađivanja zakonodavstva, mora zasnivati i na usvajanju i promociji evropskih vrednosti. Ovo pre svega podrazumeva jačanje institucija ključnih za funkcionisanje demokratije, zaključuje Elek.


07-12-2021 13:34 Izdvojeno Svet Planeta\nMeđutim, Vašington je obećao da je spreman da „ojača“ članove svog vojnog bloka NATO-a.\n„Ne znamo da li je Putin doneo odluku o daljoj vojnoj eskalaciji u Ukrajini, ali znamo da on postavlja kapacitete da se angažuje u takvoj eskalaciji ukoliko odluči da to učini“, rekao je visoki zvaničnik Bajdenove administracije novinarima, prenosi Rojters.\nSAD ne traže scenario u kojem bi njihova vojska bila korišćena u sukobu između Moskve i Kijeva, ali bi bile "spremne da ojačaju saveznike na istočnom krilu NATO-a", rekao je zvaničnik. Kremlj je odbacio ideju da se ruske trupe spremaju za „invaziju“ na Ukrajinu, koja se ponavlja u mejnstrim medijima u poslednjih nekoliko dana.\nBajden namerava da kaže Putinu da će biti „veoma jasne cene“ ako Rusija napadne Ukrajinu, dodao je zvaničnik. Takođe je otkriveno da će američki državni sekretar Entoni Blinken razgovarati sa ukrajinskim predsednikom Vladimirom Zelenskim, a posle toga će ga pozvati i sam Bajden.\nMoskva je odbacila tvrdnje američkih obaveštajnih službi da se Rusija sprema da napadne Ukrajinu krajem januara kao „lažne vesti“.\nVidimo mnogo lažnih vesti o navodno planiranoj „agresiji“ Rusije na Ukrajinu koja se plasira, rekao je portparol Kremlja Dmitrij Peskov za RT u ekskluzivnom intervjuu uoči Putinovog telefonskog razgovora sa Bajdenom.\n„Vidimo da NATO pokazuje krajnje neprijateljski stav, čujemo retoriku Stoltenberga, retoriku raznih predstavnika SAD-a, koji kažu da NATO može i da će da radi šta hoće i da ne priznaje nijednu od ruskih `crvenih linija`“, dodao je Peskov.\nU međuvremenu, primetio je, ne postoji nijedna reč upozorenja sa Zapada Ukrajini da ne pokušava silom da reši spor sa dve istočne pokrajine.\nDve samoproglašene republike Donbasa, Donjeck i Lugansk, odvojile su se od Ukrajine nakon puča koji je podržavao Zapad tokom kojeg je svrgnuta vlada u Kijevu u februaru 2014. godine. Sledećeg meseca, Krimljani su na referendumu glasali za otcepljenje od Ukrajine i ponovno priključenje Rusiji. Referendum nisu priznale UN.


RTS :: Tak: Moguć kredit Srbiji od 250 miliona dolara\nEkonomija Tak: Moguć kredit Srbiji od 250 miliona dolara\nčetvrtak, 05. jun 2014, 15:15 -> 16:14\nTak: Moguć kredit Srbiji od 250 miliona dolara\nKredit Svetske banke od 250 miliona dolara za podršku srpskog Budžeta mogao bi postati dostupan već u septembru ove godine, ukoliko Vlada Srbije što pre reši problem preduzeća u restrukturiranju, rekla je potpredsednica Svetske banke Lora Tak.\nOna je navela da je to važan uslov za odobravanje tog kredita Srbiji i da upravo zato, kako je rekla, Svetska banka požuruje premijera Aleksandra Vučića da što pre reši problem tih preduzeća, prenosi Tanjug.\nReč je o 157 preduzeća u restrukturiranju koja predstavljaju, kako kaže, značajan trošak države i veliku obavezu.\n"Nedavne izmene Zakona o privatizaciji su dobar prvi korak u rešavanju ovog problema. Sada je teži deo posla da se pripremi plan za svako preduzeće ponaosob, U rešavanju tog problema, biće važno da se osigura da radnici koji ostanu bez posla dobiju fer kompenzaciju kroz otpremnine", kaže Tak.\n"Razgovarali smo s Vladom Srbije o tom paketu i ideja je da kreditno podržimo budžet, ali su najpre potrebe dve stvari - čvrst makrofiskalni okvir i reforme", rekla je Tak koja je ove sedmice boravila u dvodnevnoj poseti Beogradu.\nPrema njenim rečima, bilo bi dobro da Srbija ima i aranžman sa Međunarodnim monetarnim fondom (MMF). Aranžman, tvrdi, nije uslov za kredit, ali su u neku ruku to paralelni procesi.\n"Ono što MMF traži da bi potpisao aranžman je stabilna makroekonomska i održiva fiskalna situacija. To je ujedno i naš zahtev. Dakle, aranžman nije uslov za naš kredit, ali je poželjan", objašnjava Tak i navodi da su predstavnici Svetske banke sa premijerom Vučićem razgovarali i o kreditu namenjenom razvoju rasta i konkurentnosti koji bi se fokusirao na poslovno okruženje.\nOna je, međuitm, navela da na makrofiskalnoj strani Srbija još nije ispunila uslove.\n"Ako pretpostavimo da će se prema prvobitnom planu vlade reformski zakoni naći u Skupštini tokom leta i da će se ući u reforme, i kredit od 250 miliona bi mogao da bude odobren Srbiji u septembru", navodi ona.\nTak je poručila da je Svetska banka uverena da će reforme ubrzati ekonomski rast i podršku EU integracijama Srbije.\n"Ponudili smo premijeru (Vučiću) podršku za sve korake u sprovođenju reformi. Vlada mora da reaguje brzo i odlučno, jer su strukturne reforme i fiskalna konsolidacija hitne. Konsolidaija će pomoći da se smanji javni dug, ali vlada takođe mora da obrati pažnju i na garancije, koje takođe zahtevaju odvajanje sredstava iz Budžeta. Za Vladu je važno da izbegne da daje garancije ubuduće", ocenila je ona.\nOna se osvrnula i na najavljeno smanjivanje plata u javnom sektoru, rekavši da je to takođe kritična tačka, kao i nivo usluga države.\nTak je navela i da vlada mora da sprovede brojne reforme kako bi poboljšala konkurentnost, poput bržeg izdavanja građevinskih dozvola, sprovođenja ugovora, po kojima je Srbija na listi Svetske banke "Duing biznis" nisko rangirana.\n"Bez takvih reformi, biće teško da Srbija privuče investicije neophodne da ubrzaju ekonomski rast", kategorična je Tak.\n(četvrtak, 05. jun 2014, 16:52) - anonymous [neregistrovani]\nkredit za kreditom....\nI opet kredit...I iduce godine kredit....


Dodeljene nagrade "Najbolje iz Srbije" - PORTAL\nMinistar poljoprivrede Dušan Petrović, predsednik Privredne komore Srbije Miloš Bugarin i generalni direktor dnevnog ekonomskog lista „Privredni pregled“ Dušan Jugović uručiće u Privrednoj komori Srbije tradicionalne nagrade „Najbolje iz Srbije 2011“. Nagrada se dodeljuje osmi put za najbolje robne, uslužne, korporativne i lične brendove na tržištu Srbije, u 20 kategorija.\nDobitnici nagrada za iz sektora svakodnevne potrošnje su korporativni brend hrana , „Karneks“ – Vrbas, robni „eurokrem“ – Svislajon- Takovo“, korporativni brend pića – „Nektar“ Bačka Palanka, robni „jelen pivo“ Apatinska pivara, korporativni brend hemija „Maksima“- Lučani i robni „marisol“ -„Esensa“, Beograd.\nNagrađeni su i korporativni brendovi -odeće i obuće „Mona“ Beograd, poslovne usluge -Naučni institut za veterinarstvo „Novi Sad“, trgovina -DIS -Krnjevo, usluge – Specijalna bolnica za rehabilitaciju Ribarska Banja i za usluge (mala i srednja preduzeća) – Slobodna zona Pirot. Nagrada je pripala i robnim brendovima za proizvodna dobra „Nutiko koncentrati“ -Vranje i lokalnom „Nišvil džez festival“ Niš. Nagradu kao najbolji inostrani korporativni brend osvojio je „Merkator-S“ – Novi Sad. Ciljevi ove tradicionalne godišnje akcije usmereni su na promovisanje vrednosti domaće privrede i tržišnog načina poslovanja, jačanje imidža domaćih brendova i konkurencije, uz podršku inovativnosti i afirmaciju lokalnih brendova.\nAkcijom se daje podrška i stranim investitorima i inostranim firmama, za ostvarene poslovne rezultate na našem tržištu. Pobednici će dobiti pravo da znak „Najbolje iz Srbije“, koriste na proizvodima, kao i u promotivnim i marketinškim aktivnostima, kao znak kvaliteta i poverenja.


Dr Boljević: Sputnjik lajt - jedna doza za one koji su PRELEŽALI koronu\nSpecijalista patofiziologije i pulmologije, doktor Sergej Boljević kaže da je vakcina Sputnjik lajt, koja ima samo jednu dozu, dobra za one koji su preležali koronu, kao i da se ruska vakcina pokazala vrlo efikasnom.\nDoktor Boljević je rekao u jutarnjem programu “Probudi se” da Sputnjik V ima dve doze, od kojih se prva daje da bi se stimulisao imunitet, a druga da bi on bio dugoročan, dok vakcina Sputnjik lajt ima samo jednu dozu i reč je o prvoj dozi Sputnjika V.\n“Svakako da ona stimuliše imunitet, ali ne može da drži taj imunitet dugoročno. Ali, ona je vrlo efikasna, ako treba veliku količinu ljudi da vakcinišete brzo. Recimo, imate neku populaciju od 100.000 ljudi i treba brzo da ih vakcinišete, to se može postići Sputnjikom lajt. Steći će se kolektivni imunitet i ti ljudi će biti zaštićeni, ali svega na četiri do pet meseci”, rekao je dr Boljević.\nOn je naveo da se pokazalo da je ta vakcina dobra kod ljudi koji su preležali koronu.\n“Oni imaju neka antitela koja padaju. Oni su prvu dozu zapravo dobili bolešću, a Sputnjik lajt im je kao druga doza. Ona se pokazala vrlo efikasnom i verujem da će naći široku primenu kod populacija i država koji hoće brzo i efikasno da vakcinišu svoje ljude”, rekao je Boljević.\nOn je naveo da je vakcina Sputnjik lajt četvrta vakcina u Rusiji koja se koristi, kao i da će da se izvozi.\n“Institut Gamaleja prati vrlo pažljivo sve nove sojeve i oni su rekli da za sada Sputnjik V i Sputnjik lajt mogu da zaštite od svih sojeva korone koji postoje. U roku od dva tri dana oni mogu da modeliraju vakcinu tako da od bilo kojeg soja možemo da se zaštitimo”, rekao je dr Boljević.


Restauracija Rembrantove „Noćne straže“ može se pratiti u direktnom prenosu - BIGportal.ba\n8 Jula, 2019 8 Jula, 2019 0133\nAmsterdamski muzej, kako je i najavljeno, započeo je najveću restauraciju Rembrantove čuvene slike „Noćna straža“ i poziva zainteresovane da prate direktan prenos ove operacije.\nSlika Noćna straža smatra se najambicioznijim Rembrantovim radom i pod ovim imenom je poznata od 18. veka mada je njen pravi naziv Kompanija kapetana Fransa Baninka Koka i poručnika Vilem van Rujtenburha se sprema za izlazak. Nju je naručio gradonačelnik i vođa građanske straže u Amsterdamu, Frans Banink Kok, koji je želio grupni portret svoje milicije.\nStručnjaci u amsterdamskom Rejksmuzeumu su zabrinuti da će upravo u pogledu osvetljenja doći do dramatičnih promena kod ovog remek-dela, ukazujući na primer posvetljavanja figure malog psa koja se vidi na slici.\n„Bila je neophoda detaljna studija koja je obuhvatala istraživanje slikarskih tehnika, fotografije visoke rezolucije i naprednu kompjutersku analizu kako bi se napravio što precizniji plan rada. Zahvaljujući ovim metodama, uspeli smo da napravimo veoma detaljnu analizu slike, ne samo oslikane površine, već svakog pojedinačnog sloja, od laka do platna“, naglasili su u Muzeju.\nPoslednji put, slika Noćna straža je obnavljana 1975. godine kada ju je isekao jedan posetilac nožem za hleb. Slika je isečena nožem i 1911. godine i isprskana hemikalijama 1990., ali je u oba slučaja došlo samo do manjih oštećenja koja je bilo relativno lako popraviti.\nGeneralni direktor Rejksmuzeuma, Tako Dibits, kaže da su odlučili da javnost prati projekat pod nazivom „Operacija Noćna straža” jer slika pripada svima nama.\n„Više od dva i po miliona ljudi dolazi svake godine da vidi ovu sliku. Ona pripada svima koji žive u Holandiji, ali i u celom svetu. Smatrali smo da javnost ima pravo da vidi šta se sa njom dešava“, naglasio je Dibits na konferenciji za medije, najavljujući početak restauracije.


Ne pridružujemo se 'Otvorenom Balkanu' u Ohridu, poručio Abazović\nPremijer Albanije Edi Rama (centar) sa liderima zemalja Srbije, Crne Gore, Albanije, S. Makedonije i BiH u vili "Biljana" u Ohridu na neformalnoj večeri povodom početka samita "Otvoreni Balkan", 7. jun 2022.\nCrnogorski premijer Dritan Abazović negirao je u srijedu, 8. juna, da boravi u Ohridu kako bi se pridružio inicijativi "Otvoreni Balkan".\nAbazovićeva izjava stigla je nakon što je predsjednik Vlade Albanije Edi Rama na Fejsbuk profilu objavio zajedničku fotografiju uz opis "Abazović danas (8. jun) zvanično uvodi Crnu Goru u 'Otvoreni Balkan'".\n"Ne idemo u Ohrid da se pridružimo 'Otvorenom Balkanu' već da, zajedno sa EU partnerima i NATO saveznicima, iskažemo odnos prema jednoj regionalnoj inicijativi kako bi na kraju dana imali više razumijevanja i bolju saradnju", napisao je Abazović na mreži Telegram 8. juna.\nPremijer Crne Gore, koji je izabran krajem aprila ove godine, podržava priključenje te zemlje regionalnoj inicijativi, uprkos tome što nema podršku Skupštine, ali ni značajnog broj ministara njegove Vlade. Na sastanku u Ohridu je u ulozi posmatrača.\nDvodnevni samit regionalne inicijative "Otvoreni Balkan", na kom će biti potpisano više sporazuma i memoranduma o saradnji, počeo je u utorak, 7. juna u Ohridu, u Sjevernoj Makedoniji.\nRegionalno povezivanje "Otvoreni Balkan" pokrenuli su 2019. godine predsjednik Srbije Aleksandar Vučić, premijer Albanije Edi Rama i tadašnji premijer Sjeverne Makedonije Zoran Zaev, u cilju međusobnog unapređenja slobode kretanja roba, usluga i ljudi.


FESTIVAL DEMOKRATIJE I AKTIVIZMA U VRANJU\nU Vranju će, u prostorijama Medijskog skloništa, biti održan prvi južnosrpski Festival demokratije i aktivizma, od 3. do 7. marta 2020. godine.\nNa Festivalu će, dan za danom, biti održano pet tribina, sa relevantnim gostima i poznatim građanima, uspešnim u svojim oblastima.\nFestival organizuje Tim za razvoj i integracije, NVO koja je osnivač Info Vranjskih i Medijskog skloništa.\nMedijsko sklonište nalazi se u 8. brigade broj 3, kod kružnog toka.\nProgram FESTIVALA demokratije i aktivizma\n3. mart: Treba li Vranju novi gradski stadion?\nDragan Antić Recko, trener Dinama i Dragoljub Stevanović, predstavnik nevladinog sektora\n4. mart: Građani i mediji\nnovinari Radoman Irić i Zoran Radulović\n5. mart: Kutura ili umetnost, građanin ili konzument\nGosti: Glumac Mihajlo Stojković\nUmetnik Stefan Stojanović Sleš\nTribina počinje u 20 časova!\n6. mart: Turizam budućnosti u gradu budućnosti\nDragan Antić iz neformalne grupe „Turistički potencijai grada Vranja“ i Đorđe Ristić iz NS-a\n7. mart: Građani i nevladin sektor\nProf. dr Ilija Stojanović, ITC Hab i predstavnici organizacije 484\nTim za razvoj i Info Vranjske pozivaju sve zainteresovane građane, stručnjake i predstavnike vlasti da dođu i kažu svoje mišljenje.\nSve tribine će biti snimane i emitovane na portalu infovranjske.rs\nSve tribine počinju u 18 časova, u prostorijama Medijskog skloništa u Vranju.


Uhapšen Živko Budimir? | Politika | DW | 26.04.2013\nUhapšen Živko Budimir?\nPripadnici SIPA-e i federalne policije pretresaju zgrade Predsjedništva BiH u Sarajevu i prostorije Vlade FBiH u Mostaru. Moguće je da se predsjednik FBiH Živko Budimir pozvao na imunitet.\nJoš uvijek nema zvanične potvrde da je predsjednik Federacije Bosne i Hercegovine (FBiH) Živko Budimir uhapšen. Njegova savjetnica Laura Bošnjak je u izjavi za medije ispred zgrade Predsjedništva BiH rekla da je Budimir u svom uredu u Predsjedništvu i da je pretres u toku. Predsjednik FBiH se navodno pozvao na imunitet, tako da neće biti uhapšen, ali mu je, kako prenose pojedini mediji, kretanje ograničeno. Laura Bošnjak je demantirala informacije prema kojima je Budimir za pomilovanja osuđenika primao mito od 47.000 maraka.\n„Zaboravlja se da Živko Budimir ima imunitet i da ga se ne može tek tako hapsiti. Neko bi prije takve akcije morao pokrenuti proceduru skidanja imuniteta izabranog ili imenovanog zvaničnika, no ne zna se da li je to i učinjeno. Ukoliko je Budimir i uhapšen bez prethodnog oduzimanja imuniteta, to će hapšenje samo izazvati još veće probleme u FBiH, jer nije izvedeno u skladu s propisanim procedurama“, kaže za Deutsche Welle novinar BH radija 1 Mustafa Karahmet.\nPretresi u Sarajevu i Mostaru\nPripadnici Državne agencije za istrage i zaštitu (SIPA) pretresli su i zgradu Vlade FBiH u Mostaru. Prema nezvaničnim informacijama, tom je prilikom intervenirala i hitna pomoć, no nije saopćeno kome je liječnička pomoć pružena. U prijepodnevnim satima u petak (26.4.) ispred zgrade federalne Vlade moglo se vidjeti više desetina pripadnika SIPA-e. Iz Tužiteljstva BiH je saopćeno da se da je cilj ovih istražnih aktivnosti „otkrivanje koruptivnih krivičnih djela čiji su počinitelji najviši zvaničnici Federacije BiH“.\nPolicijska akcija provodi se i na području Širokog Brijega, a predmet obrade navodno su kompanije iz vlasništva porodice Ivanković- Lijanović, odnosno porodica zamjenika premijera FBiH Jerka Ivankovića Lijanovića. Akcija se dovodi u vezu sa sumnjivim dijeljenjem poticaja u Federaciji BiH, te aferom u Razvojnoj banci FBiH.\nPolicijske akcije i u drugim gradovima BiH\nPolicijske akcije provodene su i u drugim gradovima BiH. Radi se o operativnim akcijama kodnih naziva „Memory“, „Patriot“ i „Pravda“, a provode ih pripadnici Obavještajno sigurnosne agencije (OSA), Ministarstvo unutrašnjih poslova (MUP) Republike Srpske (RS), MUP te policije Sarajevskog, Hercegovačko-neretvanskog i Unsko-sanskog kantona.\nOperativnim akcijama obuhvaćeno je više desetina osoba, koje se dovode u vezu sa izvršenjem krivičnih djela iz oblasti korupcije i krivičnih djela protiv službene i druge odgovorne dužnosti te neovlaštenim prometom opojnim drogama i organiziranim kriminalom. Pretresi su u toku na većem broju lokacija na širem području BiH.\nTagovi Živko Budimir - Hapšenje?


Mustafa: Vašingtonski sporazum nije od koristi samo Kosovu - Kosovo Online\nMustafa: Vašingtonski sporazum nije od koristi samo Kosovu\n16. Septembar 2020. • 21:38\nIzvor: Kosovo Online/Kosovapress/Gazeta Ekspress\nLider Demokratskog saveza Kosova Isa Mustafa izjavio je da je sporazum potpisan u Vašingtonu u korist čitavog regiona i da se odnosi na razvoj infrastrukture na Kosovu, Srbiji i Albaniji, prenosi Kosova Pres.\n"To je sporazum koji sadrži nekoliko tačaka povezanih sa direktnim razvojem infrastrukture koja povezuje Kosovo sa Srbijom, ali i sa Albanijom i drugim zemljama", naglasio je Mustafa.\nIstakao je da postoje neka pitanja u sporazumu koja su malo osetljiva, poput jezera Gazivode, ali i dodao da je tu velika pomoć SAD u studiji izvodljivosti koju moraju da urade u vezi sa upotrebom ovog jezera.\nLider DSK je naglasio da je tu takođe i pitanje "mini-Šengena", što je bila tema oko koje se ranije nisu slagali.\nNa pitanje zašto u Beloj kući nije potpisan dokument, već dva različita, naveo je da je ovo povezano sa priznavanjem nezavisnosti Kosova od strane Izraela i pitanjem Gazivoda.\n"Nesuglasice su se odnosile na priznanje od strane Izraela, jer bi, naravno, Srbiji bilo teško da potpiše dokument koji govori o priznanju Kosova od strane države Izrael. Bilo je i nezadovoljstva sa naše strane da napravimo direktan dogovor sa Srbijom u vezi sa Gazivodama, ali je dogovor sa SAD, jer će oni uraditi studiju izvodljivosti", dodao je Mustafa.\nLider DSK je takođe poručio da nije došlo do promene dokumenta u vezi Gazivoda, odbacujući tako tvrdnje ABK da su uticali na promenu teksta sporazuma.\n"Haradinaj je bio zabrinut za Gazivode. Istakao je da ne bismo smeli dozvoliti da se tamo donese bilo kakva odluka koja dovodi u pitanje upotrebu Gazivoda ili teritorijalnu pripadnost jezera", naveo je Mustafa.\nNakon toga je kasnije, dodao je, usledila informacija da su dva ministra ABK podnela ostavke, jer se nisu složili sa sporazumom.\n"Međutim, kako sam obavešten da su podneli ostavku, obavešten sam i da je Haradinaj pristao na sporazum. Koji su još potezi bili, da li je to učinjeno na osnovu komunikacije koju je Haradinaj vodio sa zvaničnicima SAD i onoga što je rečeno, ne mogu da kažem. Jer ga nisam ni pitao, niti su me drugi obavestili", istakao je Mustafa.\nKako je naveo, od suštinske važnosti je da je sporazum postignut i da je dobra perspektiva za Kosovo da primeni ovaj sporazum.\n"Takođe je i vrlo dobra simbolika da se Kosovo vratilo u Belu kuću, odnosno u Ovalni kabinet SAD", zaključio je Mustafa.\nMustafa: Kurtijev pristup sporazumu je pogrešan, nismo ništa izgubili sa Amerikom\nLider DSK ponovo je odgovorio lideru Pokreta Samoopredeljenje Aljbinu Kurtiju, koji je rekao da neće sprovoditi sporazum potpisan u Vašingtonu, ako dođu na vlast, poručivši da to vidi kao veoma pogrešan pristup, piše Gazeta Ekspres.\nU intervjuu za Euronjuz, Mustafa je rekao da je Kurtijev pristup pogrešan, jer Kosovo nikada nije izgubilo sa SAD.\n"Mislim da je njegov pogrešan pristup, jer sa Amerikom Kosovo nikada nije ništa izgubilo. Sporazum ne utiče na ustavni sistem, s toga nije potrebno da se u Skupštini Kosova izglasa ovaj sporazum", istakao je Mustafa.\nisa mustafa Kosovo Vašington sporazumi\nMustafa: Hoti ne dobija uputstva od koalicije, premijer ima ustavna ovlašćenja\nLider Demokratskog saveza Kosova Isa Mustafa rekao je da su izjave ministra pravde Seljima Seljimija neprihvatljive u vezi sa odgovornostima premijera u dijalogu sa Srbijom, naglasivši da premijeru Avdulahu Hotiju ne daju uputstva koalicioni partneri, već da Hoti ovlašćenja ima na osnovu ustava.\nMustafa: "Mini-Šengen" ne narušava državni suverenit, ekonomski sporazumi osnova konačnog\nMustafa: Nije Haradinaj spasio Gazivode, potpisan je sporazum koji je usaglašen dan ranije


SPC: Neosnovane i zlonamerne optužbe protiv Save Janjića - Radio Kontakt Plus\n14:57, 13.04.2021Izvor: Radio Kontakt Plus, Beta\n“Medijske objave o krajnje neosnovanim i zlonamernim optužbama minorne prištinske (ne)vladine organizacije protiv arhimandrita Save Janjića, igumana manastira Visokih Dečana, kao i u celoj javnosti, i u Srpskoj Patrijaršiji su primljene sa indignacijom”, saopštila je danas Informativna služba Srpske pravoslavne crkve (SPC).\nSPC navodi da “je jasno da se radi o napadu na dečansku svetinju i pokušaju ugrožavanja samog opstanka bratstva Visokih Dečana, pa samim tim i monaštva u ostalim srpskim pravoslavnim svetinjama i preostalog srpskog življa na Кosovu i Metohiji”.\n“Još jednom ističemo i sa ponosom ponavljamo da je dečanski manastir sa svojim igumanom i bratstvom tokom cele svoje istorije, a posebno tokom ratnih devedesetih godina dvadesetog veka, predstavljao utočište za brojne stradalnike bez obzira na veru i naciju. Кao takvi oni služe sa ponos ne samo svojoj matičnoj Eparhiji raško-prizrenskoj nego čitavoj Srpskoj Crkvi”, stoji u saopštenju SPC.\nPrištinska nevladina organizacija ranije je saopštila da Janjića treba istražiti zbog uloge pre i tokom sukoba na Kosovu i zbog civila "zatočenih" u manastiru Dečani.\nIz Saveta za zaštitu ljudskih prava i sloboda su kritikovali ocene igumana Janjića da su Visoki Dečani ugroženi.\n"Sada, 21 godinu od završetka rata, reći da je manastir Dečani ugrožen je besmislica. Janjić se sada žali da kosovski Albanci i institucije ugrožavaju manastir, a ne sprovodi odluke Ustavnog suda, ne prihvata kosovske institucije i državu Kosovo, a odluke sudova prihvata selektivno", navedeno je u saopštenju te organizacije.\nTagovi: SPCSava JanjićVisoki Dečani